Greek Legal Document

Category: 353

Content:
101. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 22801/4512 της 6 Νοεμ./4 Δεκ.  1986 (ΦΕΚ Β' 838) Παραγωγή, και διάθεση αλκοολούχων ποτών. Έχοντας υπόψη : 1.Σχετικά αιτήματα των ποτοποιών Ελλάδας. 2.Τις διατάξεις, του Κώδικα των Νόμων (περί φορολογίας του οινοπνεύματος", όπως έχουν τροποποιηθεί, συμπληρωθεί και ισχύουν σήμερα. 3.Τις διατάξεις του Διατάγματος της 25.12.1917 για την εκτέλεση του Νόμου 971/1917 "περί φορολογίας του οινοπνεύματος". 4.Τις διατάξεις των Διαταγμάτων 13/68 και 52/1969 για τον καθορισμό του τύπου και της τιμής των ταινιών ελέγχου που θα κολληθούν στις φιάλες των αλκοολούχων ποτών αλλοδαπής προέλευσης. 5.Την κοινή απόφαση Δ. 6741/24.6.67 του Αντιπροέδρου της Κυβέρνησης και του Υπουργού Οικονομικών που εκδόθηκε βάσει του άρθρου 2 του Α.Ν. 19/1967 (Α.Ν. 4/1967) και με την οποία ορίσθηκαν τα Συμβούλια αρμοδιότητας Υπουργείου Οικονομικών που θα διατηρηθούν. 6.Τα άρθρα 30 μέχρι και 57 της ιδρυτικής συνθήκης της Ε.Ο.Κ. για την επιβολή περιορισμών και άλλων μέτρων ισοδύναμου αποτελέσματος στις εισαγωγές. 7.Τις διατάξεις του Νόμου 301/1976 για τη δημοσίευση στην Εφημερίδα της Κυβέρνησης πρώτης ύλης κ.λπ. (Αντί για τη σελ. 258,47(α) Σελ. 258,47(β) Τεύχος Θ103 – Σελ. 51 β.Την απόφασή μας 14500/2856/17.7.76 "περί των όρων παρασκευής και διάθεσης των οινοπνευματωδών ποτών στην Ελλάδα, καθώς και της εισαγωγής και διάθεσης οινοπνευματωδών ποτών αλλοδαπής", όπως έχει συμπληρωθεί και τροποποιηθεί με νεότερες αποφάσεις μας, αποφασίζουμε: Ορίζουμε τους όρους, βάσει τον οποίων θα παράγονται ή εισάγονται από την αλλοδαπή, με σκοπό την διάθεσή τους στην εγχώρια κατανάλωση, τα κάθε είδους αλκοολούχα ποτά, καθώς και τους όρους που πρέπει να πληρούν τα εργοστάσια παραγωγής ή εμφιάλωσης ποτών, ως εξής : Χαρακτηρισμός αλκοολούχων ποτών. Άρθρ.1.-1."Αλκοολούχα ποτά" στην έννοια των διατάξεων της παρούσας απόφασης, ονομάζονται τα ποτά, των οποίων χαρακτηριστικό της σύνθεσής τους, είναι η αιθυλική αλκοόλη (οινόπνευμα), με εξαίρεση τα ποτά που προέρχονται από αλκοολική ζύμωση όπως οι κάθε τύπου οίνοι και ο ζύθος. 2.Τα αλκοολούχα ποτά κατατάσσονται σε πέντε κατηγορίες, που είναι : α)Τα αλκοολούχα ποτά από αποστάγματα. β)Τα αλκοολούχα ποτά με αποστάγματα. γ)Τα ηδύποτα ή λικέρ. δ)Τα λοιπά αλκοολούχα ποτά. ε)Τα ειδικά αλκοολούχα ποτά. Δικαίωμα παρασκευής αλκοολούχων ποτών. Άρθρ.10.-1.α)Τα κάθε είδους αλκοολούχα ποτά προκειμένου να διατεθούν στην κατανάλωση ή να εξαχθούν στην αλλοδαπή πρέπει να είναι διαυγή και να μην εμφανίζουν ιζήματα, αιωρήματα ή σώματα που να επιπλέουν. β)Από τις διατάξεις της παρούσας εξαιρούνται τα ποτά τα οποία, λόγω του ειδικού τρόπου παρασκευής τους (ειδικά αλκοολούχα ποτά. ποτά που περιέχουν χυμούς φρούτων), μπορεί να παρουσιάζουν ιζήματα, αιωρήματα, σώματα επιπλέοντα ή και θολότητα. 2.α)Οι οργανοληπτικοί χαρακτήρες των κάθε είδους αλκοολούχων ποτών, πρέπει να είναι οι χαρακτηριστικοί για κάθε είδος. β)Απαγορεύεται η διάθεση στην εγχώρια κατανάλωση ή για εξαγωγή ποτών, τα οποία από οποιαδήποτε αιτία παρουσιάζουν οργανοληπτικούς χαρακτήρες διάφορους ή ξένους προς τους χαρακτηριστικούς του κάθε είδους ποτού. 3.Στους αλκοολικούς βαθμούς των ποτών, παρέχονται οι παρακάτω ανοχές, με την επιφύλαξη των διατάξεων της παραγράφου 7 του άρθρου 10 του Κώδικα των Νόμων "περί φορολογίας του οινοπνεύματος". α)Για τα ποτά που ο οιν/κός βαθμός ορίζεται με τις διατάξεις της απόφασης αυτής παρέχεται ανοχή επί έλαττον 0,2 % VOL στους 20 C. β)Για τα ποτά που δηλώνονται με οιν/κό βαθμό πάνω από τα όρια που ορίζονται με την απόφαση αυτή, παρέχεται στο δηλούμενο βαθμό ανοχή επί έλαττον μέχρι 0,2 VOL στους 20 C. "4.Τα αλκοολούχα ποτά, εκτός αν διαφορετικά ορίζεται ρητά από τις διατάξεις της παρούσας απόφασης, θα διατίθενται στην εγχώρια κατανάλωση, ή για εξαγωγή, εμφιαλωμένα αποκλειστικά σε φιάλες ή άλλα είδη συσκευασίας, όπως περιγράφονται στο άρθρ. 12 της παρούσας απόφασης χωρητικότητας μέχρι 5 λίτρων, απαγορευομένης της κυκλοφορίας και διάθεσης αυτών χύμα. Εξαίρεση μπορεί να γίνει για τα ξενοδοχεία, εστιατόρια, καφενεία, κέντρα διασκέδασης και άλλες ομοειδείς επιχειρήσεις, όπου μπορεί να προσφέρονται διαφορετικά, σύμφωνα με την επιθυμία του πελάτη (ποτήρι - καραφάκι κ.λπ.) με την απαραίτητη όμως προϋπόθεση, ότι θα προέρχονται από εμφιαλωμένα προϊόντα, σύμφωνα με τα πιο πάνω αναφερόμενα και για τις περιπτώσεις κατά τις οποίες τα αλκοολούχα ποτά εξάγονται αποκλειστικά με σκοπό να εμφιαλωθούν και να καταναλωθούν στην αλλοδαπή, εκτός του ΟΥΖΟΥ, το οποίο θα εξάγεται αποκλειστικά εμφιαλωμένο". Η παρ. 4, που είχε αντικατασταθεί από το εδάφ. α' της 12601/3411/1988 (ΦΕΚ Β' 494) απ. Υπ. Οικονομικών, αντικαταστάθηκε και πάλι ως άνω από την παρ. 2 της 24498/6365/3 - 18 Ιαν. 1989 (ΦΕΚ Β' 32) όμοια απ. Υπ. Οικονομικών. Εξαγωγές αλκοολούχων ποτών στην αλλοδαπή. Άρθρ.11.-1.Τα κάθε είδους αλκοολούχα ποτά που προορίζονται για εξαγωγή στην αλλοδαπή, πρέπει να παρασκευάζονται για διάθεση, σύμφωνα με τις διατάξεις της παρούσας απόφασης 2.α)Κατ' εξαίρεση των διατάξεων της παραγράφου 1 και εφόσον αυτό είναι σύμφωνο με την επιθυμία του αγοραστού, μπορεί με απόφαση του Γενικού Χημείου του Κράτους, να επιτρέπεται η εξαγωγή αλκοολούχων ποτών που παρασκευάστηκαν με όρους και διατάξεις διαφόρους της παρούσας απόφασης, με την απαραίτητη όμως προϋπόθεση ότι τα ποτά αυτά θα πληρούν όλους τους όρους και τις διατάξεις της Νομοθεσίας της χώρας προορισμού, το γεγονός δε αυτό θα βεβαιώνεται με υπεύθυνη δήλωση του Ν.Δ. 105/69 που θα καταθέτει, για το σκοπό αυτό, ο εξαγωγέας. Συσκευασία - Ενδείξεις στη συσκευασία. Άρθρ.12.-1.α)Τα αλκοολούχα ποτά, είτε προορίζονται για εγχώρια κατανάλωση, είτε για εξαγωγή στην αλλοδαπή, επιτρέπεται να συσκευάζονται σε φιάλες ή δοχεία γυάλινα, πήλινα με εμφιαλωμένη την εσωτερική τους επιφάνεια, πορσελάνης, φαβεντιανά ή και από κατάλληλο ξύλο (τσότρες). Κατ' εξαίρεση η αποθήκευση των αλκοολούχων ποτών ή η μεταφορά τους για επεξεργασία ή εμφιάλωση μπορεί να ενεργείται εντός δοχείων ή βαρελιών ή δεξαμενών από κατάλληλο ανοξείδωτο μέταλλο ή ξύλο κατάλληλο για τους σκοπούς αυτούς. β)Όλα τα μέσα συσκευασίας των αλκοολούχων ποτών, όσον αφορά την ύλη της κατασκευής των, πρέπει να πληρούν τους όρους του Κώδικα Τροφίμων και Ποτών. γ)Απαγορεύεται η καθ' οιονδήποτε τρόπο διάθεση των αλκοολούχων ποτών εντός συσκευασίας εξ οιασδήποτε πλαστικής ύλης έστω και επιτρεπόμενης από τις διατάξεις του Κώδικα Τροφίμων και Ποτών. Του παρόντος εξαιρούνται τα πώματα των φιαλών και φιαλίδια χωρητικότητας μέχρι 100 ml, τα οποία μπορεί να είναι κατασκευασμένα από ειδική πλαστική ύλη, εφόσον θα έχουν εγκριθεί από το Ανώτατο Χημικό Συμβούλιο. δ)Απαγορεύεται η συσκευασία των αλκοολούχων ποτών σε φιάλες ή άλλα. μέσα συσκευασίας που έχουν χρησιμοποιηθεί προηγούμενα για τη συσκευασία ή αποθήκευση χημικών ουσιών, έστω και αβλαβών. 2.α)Στις κάθε είδους συσκευασίες διάθεσης των αλκοολούχων ποτών, πρέπει, σε σταθερά κολλημένες αυτοτελείς ετικέττες ή έντυπα, με ανεξίτηλα χρώματα, ή με ανάγλυφο τρόπο να αναφέρονται οι εξής ενδείξεις : 1.Ονομασία, του αλκοολούχου ποτού (ΟΥΖΟ – ΜΠΡΑΝΤΥ - ΗΔΥΠΟΤΟ ή ΛΙΚΕΡ κλπ.) με κεφαλαία γράμματα ύψους τουλάχιστον εφτά (7) χιλιοστών του μέτρου (0,007 μ.). 2.Τα στοιχεία του παρασκευαστού ποτοποιού, δηλαδή η ιδιότητα, το ονοματεπώνυμο ή η "επωνυμία της επιχείρησης και η διεύθυνση της έδρας του ποτοποιού (πόλη), με κεφαλαία γράμματα ύψους τουλάχιστον δυόμισι χιλιοστών του μέτρου (0,002 μ.). 3.Ο αλκοολικός τίτλος του ποτού στους 20° C ή η περιεκτικότητα του ποτού σε αλκοόλη (π.χ. 40 %  VOL ή 40% κ.ο.) με κεφαλαία γράμματα ύψους τουλάχιστον δυόμισι χιλιοστών του μέτρου (0,0025 μ.). 4.Ο όγκος του περιεχομένου αλκοολούχου ποτού σε λίτρα ή υποδιαιρέσεις αυτών, με κεφαλαία γράμματα ύψους τουλάχιστον δυόμισι χιλιοστών του μέτρου (0,0025 μ.). 5.Ειδικά για τα ηδύποτα ή λικέρ, η κατηγορία τους, "απλά ηδύποτα ή λικέρ", ή "κρέμα ηδύποτου ή λικέρ", με κεφαλαία γράμματα ύψους τουλάχιστον δυόμισι χιλιοστών του μέτρου (0,0025 μ.). β)Για φιάλες ή μέσα συσκευασίας χωρητικότητας κάτω του μισού λίτρου (0,5 λίτρου), το ύψος των γραμμάτων και στοιχείων που αναφέρονται στο εδάφιο α', μπορεί να είναι μικρότερο, πάντως όχι κατώτερο του ενάμισι χιλιοστού του μέτρου (0,0015 μ.). (Αντί για τη σελ. 258,503 (α) Σελ. 258,503(β) Τεύχος ΙΒ – 7 – 2 Σελ. 27 Κώδικας Φορολογίας Οινοπνεύματος 28.Γ.α.101 γ)Όλες οι ενδείξεις πάνω στις συσκευασίες θα γράφονται με κατάλληλο υπόστρωμα (φόντο) για να μπορούν να διαβάζονται εύκολα. 8)Ο αλκοολικός τίτλος που αναγράφεται στην ετικέττα της συσκευασίας των αλκοολούχων ποτών, πρέπει να ανταποκρίνεται στον αλκοολικό βαθμό του περιεχομένου ποτού (σχετ. παρ. 3 του άρθρου 10 της απόφασης αυτής). 3.Εκτός από τις παραπάνω ενδείξεις, μπορεί πάνω στην κύρια ετικέττα της παραγράφου 2 ή και σε χωριστές ετικέττες ή γενικά πάνω στη συσκευασία να αναγράφονται και άλλες ενδείξεις, που προβλέπονται από την παρούσα απόφαση ή είναι υποχρεωτικές από άλλες διατάξεις της Ελληνικής Νομοθεσίας. 4.α)Οι ενδείξεις του υπεδαφίου 2 του εδαφίου α της παραγράφου 2 του άρθρου αυτού, προκειμένου για αλκοολούχα ποτά που παρασκευάζονται στην Ελλάδα για να διατεθούν στην εγχώρια κατανάλωση, πρέπει να γράφονται στα Ελληνικά ή τουλάχιστον και στα Ελληνικά. Για τα αλκοολούχα ποτά των άρθρων 15 και 18 ισχύουν οι διατάξεις των άρθρων αυτών. β)Για τα αλκοολούχα ποτά που προορίζονται για εξαγωγή, οι ενδείξεις του υπεδαφίου 2 του εδαφίου α της παραγράφου 2 του άρθρου αυτού, θα γράφονται στη γλώσσα που επιθυμεί ο αγοραστής ή στη γλώσσα της χώρας του προορισμού. Ειδικότερα οι ενδείξεις του αλκοολικού βαθμού του περιεχομένου, μπορεί να γράφονται με αναφορά στα μετρικά συστήματα της χώρας προορισμού. 5.Κάθε περαιτέρω επιτρεπόμενες ενδείξεις, όπως παραστάσεις, σχέδια, σύμβολα, διακρίσεις ή μετάλλια εκθέσεων, πρέπει να εγκρίνονται από τη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους, στην οποία οι ενδιαφερόμενοι ποτοποιοί πρέπει να υποβάλλουν με σχετική αίτησή τους, τα υποδείγματα των ετικεττών και κάθε δικαιολογητικό ή αποδεικτικό για την αποδοχή του αιτήματός τους. 6.Σε περίπτωση χρησιμοποίησης χαρτοκιβωτίων, σακιδίων, ξυλοκιβωτίων ή άλλων μέσων για την επανασυσκευασία των αλκοολούχων ποτών, οι ενδείξεις που θα γράφονται στην εξωτερική επιφάνεια, πρέπει να ανταποκρίνονται στις επιτρεπόμενες με τις διατάξεις του παρόντος άρθρου, ενδείξεις επί των φιαλών ή άλλων συσκευασιών των αλκοολούχων ποτών. 7.α)Απαγορεύεται η χρησιμοποίηση γεωγραφικής ένδειξης προέλευσης, εφόσον το ποτό δεν παρασκευάζεται και εμφιαλώνεται στον τόπο του οποίου χρησιμοποιείται η ένδειξη. β)Απαγορεύεται η αναγραφή γεωγραφικών ενδείξεων καταγωγής των προϊόντων, οι οποίες έχουν κατοχυρωθεί διεθνώς, όπως COGNAC, ARMAGNAC, CALVADOS, COINTREAU, BENEDICTINE, SCOTCH WHISKEY, IRISH WHISKY κλπ. γ)Απαγορεύεται η αναγραφή πάνω στις ετικέττες της συσκευασίας γενικά, ενδείξεων ότι το προϊόν έχει φαρμακευτικές, τονωτικές ή διεργετικές ιδιότητες. δ)Απαγορεύεται η απομίμηση ετικεττών συσκευασίας αλκοολούχων ποτών εργοστασίων της Ελλάδας, ή της αλλοδαπής, που έχουν κατατεθεί και κατοχυρωθεί νόμιμα, καθώς και η χρησιμοποίηση ξενόγλωσσων φράσεων, παραστάσεων ή σχεδίων, που μπορεί να οδηγήσουν τον καταναλωτή σε παραπλάνηση, όσον αφορά στο είδος του ποτού και τη χώρα προέλευσής του. ε)Απαγορεύεται η χρησιμοποίηση, πάνω στις ετικέττες συσκευασίας ή των συσκευασιών γενικά, των εθνικών συμβόλων της Ελλάδας, δηλαδή της σημαίας και του εθνοσήμου. Σελ. 258,504(β) Τεύχος ΙΒ – 7 – 2 Σελ. 28 Διαφήμιση αλκοολούχων ποτών. Άρθρ.13.-1.Απαγορεύεται η, με οποιονδήποτε τρόπο διαφήμιση, που έχει : α)Παραπειστικό ή ανακριβή χαρακτηρισμό, σχέδιο ή παράσταση, που μπορεί να οδηγήσουν τον καταναλωτή σε εσφαλμένη γνώμη, για το προϊόν ή για την πραγματική κατάσταση που προσφέρεται σ' αυτόν το αλκοολούχο ποτό. β)Χαρακτηρισμούς που μειώνουν την αξία ή την ποιότητα προϊόντος άλλου ποτοποιού. γ)Χαρακτηρισμούς που βρίσκονται σε αντίφαση με την κατηγορία και το είδος του ποτού, καθώς και τις ενδείξεις της συσκευασίας του, όπως αυτές καθορίζονται στο άρθρο 12 της παρούσας. 2.Εκτός από τους όρους που αναφέρονται στην παράγραφο 1 του παρόντος άρθρου, για τη διαφήμιση των αλκοολούχων ποτών ισχύουν και οι διατάξεις του άρθρου 10 του Κώδικα Τροφίμων και Ποτών. 3.Απαγορεύεται ο χαρακτηρισμός των αλκοολούχων ποτών σαν ποτών ορισμένης περιοχής, αν δεν παρασκευάζονται και συσκευάζονται στην περιοχή αυτή, καθώς και η αναγραφή στην ετικέττα συσκευασίας τους της λέξης "τύπου" ή αναλόγων παραπλανητικών χαρακτηρισμών. Αλκοολούχα ποτά αλλοδαπής. Άρθρ.14.-1.Τα αλκοολούχα ποτά που εισάγονται στη χώρα μας με σκοπό τη διάθεση τους στην εγχώρια κατανάλωση, πρέπει να πληρούν τους όρους και διατάξεις της παρούσας απόφασης, καθώς και τους ειδικούς όρους ή διατάξεις της Νομοθεσίας της χώρας προέλευσής τους. 2.Αλκοολούχα ποτά αλλοδαπής που πληρούν τους όρους και τις διατάξεις της χώρας προέλευσής τους, όχι όμως τους όρους και τις διατάξεις της παρούσας απόφασης, μπορούν να εισάγονται για διάθεση στην εγχώρια κατανάλωση, μόνο ύστερα από ειδική απόφασή μας, που εκδίδεται μετά από σύμφωνη γνωμοδότηση του Ανωτάτου Χημικού Συμβουλίου. 3.α)Τα αλκοολούχα ποτά που εισάγονται στη χώρα μας για διάθεση στην εγχώρια κατανάλωση, πρέπει να έχουν τον κατάλληλο αλκοολικό βαθμό, όπως προβλέπεται για τα αντίστοιχα ποτά που παρασκευάζονται στην Ελλάδα, σύμφωνα με τις διατάξεις της παρούσας απόφασης. β)Για τα ειδικά αλκοολούχα ποτά αλλοδαπής, τα οποία λόγω της ιδιόμορφης παρασκευής τους έχουν χαμηλό αλκοολικό βαθμό, εφαρμόζονται αντίστοιχα οι διατάξεις του άρθρου 9 παράγραφος 2 της παρούσας απόφασης, ενώ για τα ρητά κατονομαζόμενα ποτά του άρθρου 7, ισχύουν οι διατάξεις του άρθρου αυτού. 4.Απαγορεύεται η εισαγωγή αλκοολούχων ποτών στην Ελλάδα για διάθεση στην εγχώρια κατανάλωση σε συσκευασία χωρητικότητας πάνω από τρία (3) λίτρα, με εξαίρεση τις περιπτώσεις που τα ποτά αυτά εισάγονται χύμα, με σκοπό την περαιτέρω εμφιάλωσή τους στην Ελλάδα, σύμφωνα με τις διατάξεις του άρθρου 15 της παρούσας απόφασης. "5.Το δικαίωμα εισαγωγής εμφιαλωμένων αλκοολούχων ποτών, έχουν οι εισαγωγείς οι εγγεγραμμένοι στη δύναμη του Εμπορικού και Βιομηχανικού Επιμελητηρίου και οι ποτοποιοί. Το δικαίωμα εισαγωγής αλκοολούχων ποτών χύμα για εμφιάλωση έχουν μόνο οι ποτοποιοί". Η παρ. 5 αντικαταστάθηκε ως άνω από την 3007226/1691/0029/8 - 14 Μαΐου 1990 (ΦΕΚ Β' 319) απ. Υπ. Οικονομικών. 28.Γ.α.101 Κώδικας Φορολογίας Οινοπνεύματος 6α)Η εισαγωγή και διάθεση των αλκοολούχων ποτών αλλοδαπής, επιτρέπεται να γίνεται ύστερα από την έκδοση της προβλεπόμενης από τις διατάξεις του άρθρου 1 του Ν.Δ. 13/1968, ειδικής για το σκοπό αυτό άδειας που εκδίδεται από την αρμόδια Διεύθυνση ή Τμήμα, Χημικών Υπηρεσιών του Γενικού Χημείου του Κράτους, ύστερα από σχετική αίτηση στην οποία θα αναφέρονται και τα εξής : 1.Το είδος και η ονομασία του αλκοολούχου ποτού 2.Τα στοιχεία του παρασκευαστού οίκου της αλλοδαπής 3.Η ποσότητα που θα εισαχθεί, σε μονάδες συσκευασίας μαζί με το βάρος ή όγκο του περιεχομένου αλκοολούχου ποτού σε χιλιόγραμμα ή λίτρα ή υποδιαιρέσεις αυτών. 4.Ο αλκοολικός τίτλος του ποτού σε βαθμούς του εκατοντάβαθμου αλκοολομέτρου (G.L.) ή βαθμούς του μετρικού συστήματος της γύρας προέλευσης (U.S. PROOFS - SYKES κ.λ.π.). 5.Στην πιο πάνω αίτηση θα επισυνάπτονται και αποδεικτικά στοιχεία της Τράπεζας για την εισαγωγή (άδεια προφόρμες). 6.Βεβαίωση της Διεύθυνσης Παραγωγής και Διακίνησης Οινοπνεύματος του Γενικού Χημείου του Κράτους, από την οποία να φαίνεται ότι έχουν κατατεθεί τα αναλυτικά στοιχεία και αεριοχρωματογράφημα, για το ποτό που πρόκειται να εισαχθεί. β)Η αρμόδια Διεύθυνση ή Τμήμα Χημικών Υπηρεσιών του Γενικού Χημείου του Κράτους, ύστερα από έλεγχο των στοιχείων που αναφέρονται στην αίτηση και διαπίστωση της δυνατότητας εισαγωγής του ποτού από τον ενδιαφερόμενο, με την κατάθεση από αυτόν των σχετικών αποδεικτικών στοιχείων, χορηγεί σ' αυτόν την άδεια στην οποία θα αναφέρονται όλα τα στοιχεία που περιγράφονται στο εδάφιο α. γ)Μαζί με την άδεια θα χορηγούνται στον ενδιαφερόμενο, με απόδειξη παραλαβής και οι ανάλογες προς την ποσότητα που θα εισαχθεί, ταινίες ελέγχου του Ν.Δ. 13/1968, των οποίων οι σειρές και οι αριθμοί θα αναφέρονται στην άδεια εισαγωγής. δ)Η εισαγωγή των ποτών θα πρέπει να πραγματοποιηθεί σε προθεσμία έξι μηνών από την ημερομηνία εκδόσεως της ειδικής άδειας εισαγωγής. Μετά την παρέλευση των έξι (6) μηνών, εφόσον δεν έχει πραγματοποιηθεί η εισαγωγή, θα πρέπει ο εισαγωγέας να προσκομίσει δικαιολογητικά τα οποία θα κρίνονται από την επιτροπή του άρθρου αυτού (παρ. 6/82) και η οποία θα έχει το δικαίωμα, εφόσον κρίνει ότι η καθυστέρηση είναι δικαιολογημένη, να δίνει παράταση μέχρι 6 μήνες το ανώτερο. ε)Για κάθε φιάλη χωρητικότητας 0,15 λίτρων και πάνω θα χορηγείται μία (1) ταινία ελέγχου. στ)Σε περίπτωση εισαγωγής αλκοολούχων ποτών σε φιάλες ή συσκευασίες χωρητικότητας μέχρι 0,10 λίτρων (MIGNATURES), θα χρησιμοποιείται μία (1) ταινία ελέγχου για κάθε αυτοτελή συσκευασία τουλάχιστον έξι (6) και κατ' ανώτατο όριο είκοσι τεσσάρων (24) φιαλιδίων. Η παραπάνω συσκευασία είναι υποχρεωτική για τον παρασκευαστή και τον εισαγωγέα. ζ)Το κόλλημα της ταινίας ελέγχου θα γίνεται με σταθερό τρόπο στο λαιμό της φιάλης και θα καλύπτεται από πάνω το πώμα της (ιππαστί), ή στην περίπτωση των μικρών φιαλιδίων του εδαφίου ε, το άνοιγμα της συσκευασίας κατά τρόπο ώστε τα άνοιγμα της φιάλης και γενικά η αποσυσκευασία των μικρών φιαλιδίων να έχει σαν αποτέλεσμα την οπωσδήποτε καταστροφή της ταινίας. η)1.Το κόλλημα των ταινιών ελέγχου θα γίνεται αποκλειστικά από τους παρασκευαστές οίκους της αλλοδαπής, στους οποίους έγκαιρα και με απόδειξη οι εισαγωγείς θα στέλνουν με ευθύνη τους τις ταινίες αυτές, αφού πάρουν κάθε μέτρο για την ασφαλή και εγγυημένη παραλαβή τους. 2.Κατ' εξαίρεση των παραπάνω, σε περίπτωση που ένας εισαγωγέας από άγνοια ή έκτακτο λόγο έχει για εισαγωγή αλκοολούχα ποτά που έχουν ήδη εγκριθεί ή που δε χρειάζονται έγκριση, χωρίς αυτά να έχουν τις ταινίες ελέγχου, επιτρέπεται η χορήγηση, από την αρμόδια Διεύθυνση ή Τμήμα Χημικών Υπηρεσιών του Γενικού Χημείου του Κράτους, ανάλογα με την ποσότητα εισαγωγής, ταινιών ελέγχου που θα κολληθούν με τη μέριμνα και τη δαπάνη του εισαγωγέα στον Τελωνειακό χώρο, παρουσία Τελωνειακού οργάνου και χημικού της αρμόδιας Υπηρεσίας του Γενικού Χημείου του Κράτους, που συνεργάζεται με το Τελωνείο Εισαγωγής, ύστερα από έγκριση της Δ.Π.Δ.Ο. του Γ.Χ.Κ. Για το κόλλημα των ταινιών συντάσσεται σχετικό πρωτόκολλο που υπογράφεται από τον Τελωνειακό, το Χημικό και τον εισαγωγέα ή τον αντιπρόσωπό του. Σε περίπτωση που είναι αδύνατη η επικόλληση των ταινιών στον Τελωνειακό χώρο, τότε με απόφασή μας θα καθορίζεται ο χώρος στον οποίο θα γίνει επικόλληση. 3.Κατ' εξαίρεση των διατάξεων του υπεδαφίου 1 και με ακριβή τήρηση των διατάξεων του υπεδαφίου 2 του παρόντος μπορεί να γίνει κόλλημα ταινιών ελέγχου για την εισαγωγή και περαιτέρω διάθεση και σε αλκοολούχα ποτά, που είναι προϊόντα δημοπρασίας, κατάσχεσης ή αζήτητα, με τη διάθεση αναλόγων ταινιών ελέγχου στον πλειοδότη της δημοπρασίας, που στην προκειμένη περίπτωση αποκτά και το δικαίωμα της εισαγωγής. Στην περίπτωση αυτή οι ταινίες ελέγχου θα χορηγούνται στον πλειοδότη, μόνο με απόδειξη παραλαβής κατόπιν εγγράφου του αρμόδιου Τελωνείου, από την αρμόδια Δ/νση του Γ.Χ.Κ. 4.Σε κάθε περίπτωση εκφόρτωσης αλκοολούχων ποτών χωρίς τις προβλεπόμενες ταινίες ελέγχου, μπορεί να γίνει η διάθεση των ποτών αυτών αποκλειστικά με τη διαδικασία της ατελούς εισαγωγής, ή των προϊόντων υπό διαμετακόμιση (TRANSIT). θ)1.Κάθε απώλεια ταινιών από οποιονδήποτε, θα αναφέρεται χωρίς καθυστέρηση και χωρίς αμέλεια, στην αρμόδια Υπηρεσία του Γενικού Χημείου του Κράτους, που έχει εκδόσει την άδεια εισαγωγής και η οποία Υπηρεσία θα αναφέρει το γεγονός στη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους, η οποία στη συνέχεια γνωστοποιεί την απώλεια και τα στοιχεία των χαμένων ταινιών σε όλες, τις ασχολούμενες με τον έλεγχο της διακίνησης των αλκοολούχων ποτών, Αρχές. 2.Σε περίπτωση καταστροφής των ταινιών ελέγχου, κατά τις εργασίες κολλήματος στον παρασκευαστή οίκο αλλοδαπής, ο υπεύθυνος θα έχει μέριμνα για την περισυλλογή των κατεστραμμένων ταινιών και το κόλλημά τους και μάλιστα του κομματιού που έχει τη σειρά και τον αριθμό, πάνω σε φύλλο από άσπρο χαρτί. (Αντί για τη σελ. 258,505) Σελ. 258,505(α) Τεύχος ΙΒ – 7 – 2 σελ. 29 Κώδικας Φορολογίας Οινοπνεύματος 28.Γ.α.101 Τα φύλλα με τα, κομμάτια των κατεστραμμένων ταινιών, θα αποστέλλονται στον εισαγωγέα, με σκοπό την αντίστοιχη πίστωσή του με τον αριθμό των κατεστραμμένων ταινιών. Σε περίπτωση που ένας μικρός αριθμός ταινιών καταστραφεί από το μηχάνημα επικόλλησης των ταινιών στο εξωτερικό και η καταστροφή αυτών είναι ολοσχερής, ώστε να μη μπορεί να αποτελεί αποδεικτικό στοιχείο για τον εισαγωγέα, ή στην περίπτωση που ένας μικρός αριθμός φιαλών σπάσουν ή απωλεστούν, η Δ/νση Χημικών Υπηρεσιών που εξέδωσε την άδεια εισαγωγής και παραχώρησε τις ταινίες, θα μπορεί να θεωρεί ποσοστό 1% απώλεια ή καταστροφή σαν δικαιολογημένη. Για ποσοστό πέρα του ένα τοις 0/00 θα συστήσει Επιτροπή, από τον Προϊστάμενο και δύο χημικούς της Δ/νσης, που θα εξετάσουν το θέμα και θα αποφασίσουν ανάλογα με την περίπτωση, αν θα πρέπει να πιστώσουν τον εισαγωγέα με τον αριθμό αυτών των ταινιών ή να επιβάλλουν τις από το Νόμο προβλεπόμενες κυρώσεις. Η παραπάνω Επιτροπή θα προβαίνει στην καταστροφή των επιστρεφομένων προς πίστωση ταινιών, μετά από παρέλευση δύο (2) ετών με κάψιμο και θα συντάσσει σχετικό πρωτόκολλο. 3.Κάθε αδικαιολόγητη απώλεια ταινιών ελέγχου αποτελεί παράβαση των διατάξεων του παρόντος άρθρου. ι)1.Απαγορεύεται η αποθήκευση αλκοολούχων ποτών που έχουν εισαχθεί βάσει της άδειας εισαγωγής και διάθεσης, μαζί με αλκοολούχα ποτά που έχουν εισαχθεί ατελώς είτε υπό διαμετακόμιση (TRANSIT), είτε για τις ανάγκες, οποιασδήποτε μορφής, ξένων αποστολών στην Ελλάδα, είτε του Διπλωματικού Σώματος  2.Απαγορεύεται η διακίνηση των αλκοολούχων ποτών που εισάγονται ατελώς; από τις "αποθήκες του νόμιμου εισαγωγέα, που ενεργεί για λογαριασμό του δικαιούχου της ατέλειας, με οποιονδήποτε άλλον τρόπο παρά μόνο με την συνοδεία Τελωνειακού οργάνου. 3.Απαγορεύεται, η με οποιονδήποτε τρόπο, συμμετοχή επαγγελματία που ασχολείται με τη διάθεση αλκοολούχων ποτών αλλοδαπής γενικά, στη διακίνηση ή διαχείριση αλκοολούχων ποτών, που έχουν εισαχθεί ατελώς, ύστερα από την παράδοση των ποτών αυτών στον δικαιούχο της ατέλειας. 4.Απαγορεύεται, η διάθεση στην κατανάλωση αλκοολούχων ποτών αλλοδαπής που έχουν μεν ταινίες ελέγχου, χωρίς όμως την προβλεπόμενη από τις διατάξεις του Β.Δ/τος 52/1969 αναγραφή πάνω σ' αυτές των στοιχείων του εισαγωγέα ή του πλειοδότου δημοπρασίας, όπως αναφέρεται στο εδάφιο (η/3) της παρούσας παραγράφου. Σελ. 258,506(α) Τεύχος ΙΒ – 7 – 2 Σελ. 30 5.Απαγορεύεται, η διάθεση από εισαγωγέα των ταινιών ελέγχου που παρέλαβε για λογαριασμό του και για ορισμένη κατηγορία ή επωνυμία ποτού σε άλλον εισαγωγέα ή ποτοποιό. Οι ταινίες αυτές θα επιστρέφονται στην Υπηρεσία του Γ.Χ.Κ, που τις χορήγησε για καταστροφή ή θα επαναχορηγούνται στον ίδιο εισαγωγέα, για χρήση άλλης κατηγορίας ποτού, αφού πιστωθεί η παλαιά ειδική άδεια εισαγωγής και εκδοθεί νέα χωρίς επιστροφή χρημάτων. Σε περίπτωση που έχει ανατιμηθεί η τιμή της ταινίας, η διαφορά θα εισπράττεται και θα υποβάλλεται στο Ε.Τ.Ε.Ε.Φ.Ο. "7.α)Τα αναφερόμενα στις παρ. 1 έως και 6 του παρόντος άρθρου ισχύουν για τα αλκοολούχα που εισάγονται από χώρες - μη μέλη της ΕΟΚ. β)Για τα αλκοολούχα ποτά που εισάγονται από χώρες - μέλη της ΕΟΚ ισχύουν τα εξής : 1.Προκειμένου να εισαχθεί ένα ποτό αλλοδαπής για πρώτη φορά στη χώρα μας, ο εισαγωγέας πρέπει να προσκομίσει, μόνο κατά την πρώτη εισαγωγή του, στη Δ/νση - Χημική Φοροτεχνική του ΓΧΚ, πιστοποιητικό του οίκου αλλοδαπής, στο οποίο θα αναγράφεται η πλήρης σύνθεση του ποτού, εφόσον η σύνθεση αυτή δεν προκύπτει από τις ενδείξεις επί της συσκευασίας. Η Δ/νση Χημική Φοροτεχνική, θα εφοδιάζει τον εισαγωγέα με βεβαίωση ότι κατέθεσε το παραπάνω πιστοποιητικό σύνθεσης, καθώς και την υπεύθυνη δήλωση του επόμενου 2 εδαφίου, για να την επιδεικνύει στα αρμόδια τελωνεία και χημεία εισαγωγής αυτού, για την απρόσκοπτη εισαγωγή του και για τη χορήγηση των ταινιών ελέγχου του Ν.Δ. 13/1968 από τις αρμόδιες χημικές υπηρεσίες. 2.Εξάλλου, όταν ένα ποτό εισάγεται για πρώτη φορά στην Ελλάδα, θα απαιτείται από τον εισαγωγέα υπεύθυνη δήλωση του Νόμ. 105/69, όπου θα δηλώνει ότι το προϊόν κυκλοφορεί ελεύθερα σε χώρα της Κοινότητας. 3.Διευκρινίζεται, ότι τα παραπάνω θα προσκομίζονται μόνο μία φορά, δηλ. κατά την εισαγωγή του ποτού για πρώτη φορά και το ποτό θα εισάγεται και θα διατίθεται ελεύθερα στη χώρα μας, χωρίς να απαιτείται καμιά έγκριση. 4.Σε περίπτωση που από την σύνθεση του ποτούπροκύπτει ότι τούτο περιέχει πρόσθετα μη εγκεκριμένα από την ελληνική νομοθεσία, τότε, για την εισαγωγή του, θα απαιτείται έγκριση που θα εκδίδεται ύστερα από γνωμοδότηση του Ανώτατου Χημικού Συμβουλίου. 5.Για την προστασία των εισαγομένων ποτών από τυχόν απομιμήσεις αυτών, ο εισαγωγέας θα μπορεί να προσκομίσει, προαιρετικά, χρωματογράφημα του ποτού, από τον παρασκευαστή οίκο στην αρμόδια Δ/νση του Γενικού Χημείου του Κράτους. 6.Κατά τα λοιπά ισχύουν οι όροι και οι διατάξεις της απόφασής μας 22801/4512/6.11.86, όπως αυτές έχουν συμπληρωθεί, τροποποιηθεί και ισχύουν σήμερα". Η παρ. 7 προστέθηκε από την 3005864/ 3210/89/9 - 16 Ιουν. 1989 (ΦΕΚ Β' 494) απ. Υπ. Οικονομικών. 28.Γ.α.101 Κώδικας Φορολογίας Οινοπνεύματος Εμφιάλωση αλκοολούχων ποτών  αλλοδαπής στην Ελλάδα. Άρθρ.15.-1.Το δικαίωμα για την εμφιάλωση των αλκοολούχων ποτών αλλοδαπής στην Ελλάδα που εισάγονται χύμα, έχουν τα ποτοποιεία που λειτουργούν νόμιμα σε περιφέρεια πόλης όπου έχει την έδρα της Διεύθυνση ή Τμήμα Χημικών Υπηρεσιών του Γενικού Χημείου του Κράτους, ύστερα από σχετική άδεια, που εκδίδεται από τη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους. 2.Με σκοπό την εμφιάλωσή τους στην Ελλάδα, οι παραπάνω ποτοποιοί, έχουν το δικαίωμα να εισάγουν χύμα αλκοολούχα ποτά αλλοδαπής, είτε όπως έχουν κατά την εισαγωγή, είτε για περαιτέρω αραίωση με νερό, με την προϋπόθεση ότι το τελικό προϊόν θα πληροί τους όρους και τις διατάξεις της παρούσας απόφασης. 3.Εκτός από την προβλεπόμενη από την παράγραφο 2 αραίωση με νερό και την προσθήκη μικρής ποσότητας ζαχαροχρώματος (καραμέλας), απαγορεύεται η προσθήκη αλκοόλης και κάθε άλλης πρώτης ύλης, έστω και από τις επιτρεπόμενες, από τις διατάξεις του άρθρου 3 της παρούσας, στα προς εμφιάλωση αλκοολούχα ποτά αλλοδαπής. 4.Η εμφιάλωση των αλκοολούχων ποτών, μπορεί να γίνεται είτε για λογαριασμό οίκων αλλοδαπής, είτε για λογαριασμό του ίδιου του εμφιαλωτή, ύστερα από ειδική συμφωνία του με τον προμηθευτή οίκο της αλλοδαπής. 5.α.Για τη λήψη της παραπάνω άδειας εμφιάλωσης οι ενδιαφερόμενοι ποτοποιοί πρέπει να υποβάλλουν στη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους αίτηση, αφού επισυνάψουν τα παρακάτω δικαιολογητικά : 1.Σε πρωτότυπο μαζί με πέντε (5) αντίγραφα. -Εξουσιοδότηση, ή συμφωνία με τον προμηθευτή οίκο της αλλοδαπής με την οποία παρέχεται στον ποτοποιό το δικαίωμα της εμφιάλωσης των ποτών στην Ελλάδα. -Το είδος και τη σύνθεση του αλκοολούχου ποτού, όπως αυτό θα εισάγεται στην Ελλάδα και όπως προκύπτει από επίσημη έκθεση για αυτό, από αναγνωρισμένο χημικό εργαστήριο της αλλοδαπής, καθώς και αεριοχρωματογράφημα του προϊόντος. -Εξουσιοδότηση ή συμφωνία του παρασκευαστού οίκου της αλλοδαπής, για τον τρόπο επεξεργασίας του αλκοολούχου ποτού, με σκοπό την εμφιάλωσή του και σε περίπτωση αραίωσης με νερό, τον τελικό αλκοολικό βαθμό. 2.Δέκα (10) υποδείγματα των ετικεττών, κύριες και χωριστές, που θα κολληθούν πάνω στις φιάλες του αλκοολούχου ποτού, για να διατεθούν στην κατανάλωση. Τα υποδείγματα αυτά θα έχουν την έγκριση και θεώρηση του προμηθευτού οίκου. Οι ετικέττες αυτές κρίνονται, όσον αφορά την καταλληλότητά τους, από τη Διεύθυνση Παραγωγής και Διακίνησης Οινοπνεύματος του Γενικού Χημείου τους Κράτους. 3.Πέντε (5) φωτογραφίες της φιάλης που θα χρησιμοποιηθεί στην εμφιάλωση διαστάσεων 13 X 18 εκατοστών του μέτρου. 4.Παράβολο δέκα χιλιάδων (10.000) δραχμών για κάθε τύπο των αλκοολούχων ποτών που θα εμφιαλωθούν. β.Η Δ.Π.Δ.Ο. του Γ.Χ.Κ. με τήρηση των διατάξεων των προηγουμένων παραγράφων και γενικά της παρούσας απόφασης, εκδίδει την άδεια εμφιάλωσης και διάθεσης  των αλκοολούχων ποτών στην κατανάλωση. Σε περίπτωση που υπάρχουν αμφιβολίες για τυχόν επικίνδυνη επίδραση των ουσιών που περιέχονται στο προς εμφιάλωση ποτό, πριν από την έγκριση απαιτείται γνωμάτευση του Ανωτάτου Χημικού Συμβουλίου, σύμφωνα με το εδάφιο γ της παραγράφου 12 του άρθρου 3. 6.α.Η παραπάνω εισαγωγή, επιτρέπεται και γίνεται ύστερα από έκδοση της προβλεπόμενης από τις διατάξεις του άρθρου 1 του Ν.Δ. 13/1968, ειδικής άδειας εισαγωγής και εμφιάλωσης αλκοολούχων ποτών αλλοδαπής, που εκδίδεται από τη Διεύθυνση ή το Τμήμα Χημικών Υπηρεσιών του Γενικού Χημείου του Κράτους, που είναι αρμόδια για την εποπτεία και τον έλεγχο του ποτοποιείου. Η ειδική άδεια εισαγωγής αλκοολούχου ποτού χύμα για εμφιάλωση θα χορηγείται ύστερα από αίτηση του ενδιαφερόμενου ποτοποιού και θα περιλαμβάνει τα εξής στοιχεία : -Το είδος και την ονομασία του αλκοολούχου ποτού -Τα στοιχεία του παρασκευαστού οίκου της αλλοδαπής -Την ποσότητα που θα εισαχθεί κατά βάρος σε χιλιόγραμμα ή λίτρα -Τον αλκοολικό βαθμό του αλκοολούχου ποτού σε βαθμούς του εκατοντάβαθμου αλκοολομέτρου (G.L) στους 15 C. (Μετά τη σελ. 258,506 (α) Σελ. 258,5061 Τεύχος ΙΒ – 7 – 2 Σελ. 31 Κώδικας Φορολογίας Οινοπνεύματος 28.Γ.α.101 28.Γ.α.101 Κώδικας Φορολογίας Οινοπνεύματος β.1.Η μεταφορά των αλκοολούχων ποτών που θα εισαχθούν χύμα για εμφιάλωση, από τον Τελωνειακό χώρο στο ποτοποιείο του ενδιαφερόμενου, γίνεται ύστερα από έκδοση άδειας μεταφοράς που εκδίδει η Χημική Υπηρεσία του Γενικού Χημείου του Κράτους αρμοδιότητας του Τελωνείου εισαγωγής. Η, κατά τα ως άνω μεταφορά, ενεργείται με συνοδεία Τελωνειακού οργάνου. 2.Η ποσότητα των αλκοολούχων ποτών που έχει μεταφερθεί στο ποτοποιείο, αποθηκεύεται μέχρι την εμφιάλωσή της, σε ίδιο χώρο ή αποθήκη ή δεξαμενή από ανοξείδωτο μέταλλο και διασφαλίζεται με κατάλληλη σφράγιση, από την Τελωνειακή Αρχή ή την αρμόδια Υπηρεσία του Γενικού Χημείου του Κράτους. γ.Η εμφιάλωση των αλκοολούχων ποτών αλλοδαπής, επιτρέπεται να γίνεται σε φιάλες χωρητικότητας 0,16 0,375 0,700 0,750 1,0 1,5 1,75 και 3 λίτρων. -Η διάθεση των αλκοολούχων ποτών, που εμφιαλώθηκαν γίνεται σε φιάλες που έχουν κολλημένες ταινίες ελέγχου του Ν.Δ. 13/1968. -Για κάθε φιάλη χορηγείται μία (1) ταινία ελέγχου. -Το κόλλημα της ταινίας ελέγχου θα γίνεται με σταθερό τρόπο στο λαιμό της φιάλης και θα καλύπτει από πάνω το πώμα της φιάλης (ιππαστί), κατά τρόπο ώστε το άνοιγμα της φιάλης να έχει σαν αποτέλεσμα την καταστροφή της. -Σε περίπτωση καταστροφής της ταινίας κατά τη διάρκεια της εργασίας της εμφιάλωσης, ισχύει η διαδικασία που προβλέπεται από τις διατάξεις του εδαφίου 0 της παραγράφου 6 του άρθρου 14. δ.Η εμφιάλωση των αλκοολούχων ποτών αλλοδαπής και το κόλλημα των ταινιών ελέγχου, γίνεται παρουσία Χημικού του Γενικού Χημείου του Κράτους, κατά τις εργάσιμες ώρες των Δημοσίων Υπηρεσιών, με τη διαδικασία που περιγράφεται παρακάτω: 1.Από το αρμόδιο Χημικό ή Τελωνειακό όργανο, ανάλογα με τη σφράγιση των μέσων συσκευασίας του αλκοολούχου ποτού, παραδίδεται η ποσότητα που θα εμφιαλωθεί, από την οποία ποσότητα λαμβάνεται δείγμα εις διπλούν, και επανασφραγίζονται τα μέσα συσκευασίας. 2.Ακολουθεί η εργασία της εμφιάλωσης παρουσία χημικού του Γ.Χ.Κ. μετά το πέρας της οποίας, αφού ληφθεί και πάλι δείγμα εις διπλούν, θα συνταχθεί σχετικό πρωτόκολλο εμφιάλωσης σε τετραπλούν, στο οποίο θα γράφονται τα εξής στοιχεία: -Ο αριθμός και η ημερομηνία του πρωτοκόλλου (η αρίθμηση θα γίνεται κατά αύξοντα αριθμό χωριστά για κάθε εμφιαλωτή). -Το είδος του πρωτοκόλλου και ο αριθμός της εγκριτικής απόφασης της Δ/νσης Παραγωγής και Διακίνησης Οινοπνεύματος του Γενικού Χημείου του Κράτους για διάθεση ή κυκλοφορία του προϊόντος. -Το Τελωνείο και τα στοιχεία της διασάφησης εισαγωγής (αριθμός ημερομηνία). -Ο αριθμός της ειδικής άδειας εισαγωγής και εμφιάλωσης της αρμόδιας Δ/νσης ή Τμήματος Χημικών Υπηρεσιών του Γενικού Χημείου του Κράτους (μία για κάθε διασάφηση εισαγωγής). -Ο αριθμός της άδειας μεταφοράς της αρμόδιας Δ/νσης ή Τμήματος Χημικών Υπηρεσιών του Γενικού Χημείου του Κράτους. Η ποσότητα αλκοολούχου ποτού που χρησιμοποιήθηκε για την εμφιάλωση, σε χιλιόγραμμα ή λίτρα, καθώς και ο αλκοολικός βαθμός του εκατοντάβαθμου αλκοολουμέτρου (G.L. στους 15 C. -Σε περίπτωση αραίωσης με νερό, η ποσότητα που προστέθηκε, σε χιλιόγραμμα ή λίτρα. -Η ποσότητα του αλκοολούχου ποτού που έχει προκύψει μετά την αραίωση με νερό σε χιλιόγραμμα ή λίτρα και ο αλκοολικός βαθμός της, σε βαθμούς του εκατοντάβαθμου αλκοολομέτρου (G.L.), στους 15 C. -Ο αριθμός των φιαλών που χρησιμοποιήθηκαν και η χωρητικότητά τους σε χιλιόγραμμα ή λίτρα. -Το μέσο βάρος της κενής φιάλης σε χιλιόγραμμα κατά χωρητικότητα. -Τα στοιχεία των ταινιών που κολλήθηκαν (σειρά-αριθμός). -Τα στοιχεία των ταινιών του καταστράφηκαν κατά την επικόλληση (σειρά - αριθμός). -Ο αριθμός των δειγμάτων που πάρθηκαν εις διπλούν πριν και μετά την εμφιάλωση για εξέταση συγκριτικά από την αρμόδια Δ/νση Χημικών Υπηρεσιών του Γενικού Χημείου του Κράτους, η οποία και θα φυλάει τα β' δείγματα για δύο χρόνια τουλάχιστον. Τα δείγματα αυτά θα διατίθενται στη Διεύθυνση Παραγωγής και Διακίνησης Οινοπνεύματος, εφόσον ζητηθούν. -Κάθε στοιχείο που μπορεί να προκύψει κατά την εμφιάλωση και επικόλληση. -Αντίγραφα πρωτοκόλλων, θα υποβάλλονται κατά διασάφηση εισαγωγής στη Δ/νση Παραγωγής και Διακίνησης Οινοπνεύματος, μαζί με τα στοιχεία της ανάλυσης (αεριοχρωματογραφήματα). 7.Τα προοριζόμενα για την εγχώρια κατανάλωση και εμφιαλωμένα στην Ελλάδα αλκοολούχα ποτά αλλοδαπής, πρέπει να έχουν τον κατάλληλο αλκοολικό βαθμό, όπως αυτός προβλέπεται από τις διατάξεις της παρούσας απόφασης, για τα παρασκευαζόμενα εγχώρια ή εισαγόμενα από την αλλοδαπή, αντίστοιχα. 8.α.Στις φιάλες των κάθε είδους αλκοολούχων ποτών που έχουν εμφιαλωθεί στην Ελλάδα θα κολλούνται οι κύριες και χωριστές ετικέττες συσκευασίας που έχουν εγκριθεί σύμφωνα με τις διατάξεις της παραγράφου 5 του παρόντος. β.Πάνω στην κύρια ετικέττα θα γράφονται με κεφαλαία και ευκολοδιάκριτα γράμματα ύψους τουλάχιστον δύο χιλιοστών του μέτρου (0,002 μ.) τα εξής: 1.Το ονοματεπώνυμο ή η επωνυμία της επιχείρησης του εμφιαλωτού ποτοποιού. 2.Η ακριβής διεύθυνση του ποτοποιού (πόλη-οδός-αριθμός-θέση). 3.Η φράση "ΑΛΛΟΔΑΠΟ ΠΡΟΪΟΝ ΕΜΦΙΑΛΩΜΕΝΟ ΣΤΗΝ ΕΛΛΑΔΑ" στα Ελληνικά και στην γλώσσα της κύριας ετικέττας. γ.Εκτός από τις παραπάνω επιτρεπόμενες ετικέττες συσκευασίας, απαγορεύεται η χρησιμοποίηση κάθε άλλης με οποιαδήποτε ένδειξη, με εξαίρεση μικρής χωριστής ετικέττας από τις άλλες, που μπορεί να γράφει το ονοματεπώνυμο ή την ονομασία επιχείρησης ή αντιπροσώπου διάθεσης των αλκοολούχων ποτών, με τη διεύθυνση του καταστήματος του. 9.Σε περίπττωση, παράβασης των όρων και διατάξεων της παρούσας απόφασης και γενικά του Κώδικα των Νόμων "περί φορολογίας του οινοπνεύματος" ή του Τελωνειακού Κώδικα και ύστερα από εισήγηση της Διεύθυνσης Παραγωγής και Διακίνησης Οινοπνεύματος του Γενικού Χημείου του Κράτους, η κατά το άρθρο 1 της παρούσας απόφασης, άδεια εμφιάλωσης και διάθεσης, μπορεί να ανακληθεί με απόφασή μας, για ορισμένο χρονικό διάστημα ή και οριστικά. 10.Αλκοολούχα ποτά αλλοδαπής που εμφιαλώνονται ή παρασκευάζονται και εμφιαλώνονται σε άλλη χώρα από εκείνη που βρίσκεται ο οίκος στον οποίο ανήκει το ποτό, οφείλουν να αναγράφουν στην ετικέττα συσκευασίας τους, τη χώρα στην οποία εμφιαλώνεται ή παρασκευάζεται και εμφιαλώνεται το αλκοολούχο ποτό αυτό. (Μετά τη σελ. 258,506) Σελ. 258,507 Τεύχος Θ103-Σελ. 61 Κώδικας Φορολογίας Οινοπνεύματος 28.Γ.α.101 Ειδικοί όροι για την εισαγωγή αλκοολούχων  ποτών αλλοδαπής και έλεγχος της διακίνησής τους. Άρθρ.16.-1.Ειδικοί όροι. α.Τα αλκοολούχα ποτά αλλοδαπής, κατά την εισαγωγή τους για διάθεση στην κατανάλωση, είτε αυτούσια όπως έχουν (άρθρο 14), είτε με σκοπό την εμφιάλωση (άρθρο 15), πρέπει να συνοδεύονται από πιστοποιητικό Δημόσιας αρχής, του τόπου προέλευσής τους, σε πρωτότυπο και αντίγραφο, που θα περιέχει τα εξής στοιχεία: Τα στοιχεία του προμηθευτή οίκου της αλλοδαπής. Τα στοιχεία του εισαγωγέα στην Ελλάδα. Το είδος και την εμπορική ονομασία του αλκοολούχου ποτού. Τον αλκοολικό τίτλο σε βαθμούς του εκατοντάβαθμου αλκοολομέτρου (G.L.) στους 20C του μετρικού συστήματος της χώρας προέλευσης (VOL - PROOFS - SYKES κλπ.). Σε περίπτωση υποχρεωτικής παλαίωσης, την ηλικία του αλκολούχου ποτού, η ένδειξη ότι το αλκοολούχο ποτό έχει συμπληρώσει το κατώτατο όριο ηλικίας που προβλέπουν οι διατάξεις της νομοθεσίας της χώρας προέλευσής του. β.Το πρωτότυπο του παραπάνω πιστοποιητικού θα κατατεθεί κατά την εισαγωγή και θα επισυναφθεί στη διασάφηση εισαγωγής και θα συνοδεύσει το δείγμα που θα εξετάσει η αρμόδια Υπηρεσία του Γενικού Χημείου του Κράτους. γ.Το αντίγραφο του πιστοποιητικού θα κατατεθεί στην Υπηρεσία του Γενικού Χημείου του Κράτους, που έχει εκδόσει την άδεια εισαγωγής και διάθεση στην κατανάλωση, μαζί με το αντίγραφο της διασάφησης, όπως αναφέρεται στις διατάξεις του εδαφίου β της παραγράφου 2 του παρόντος. δ.Οι ενδείξεις επί των φιαλών ή μέσων συσκευασίας των αλκοολούχων ποτών, θα γράφονται υποχρεωτικά και στα Ελληνικά, στην κύρια ή σε πρόσθετη ετικέττα, στην οποία θα αναφέρονται: Το είδος του ποτού Ο παρασκευαστής οίκος Η χώρα εμφιάλωσης Το όνομα και η διεύθυνση του εισαγωγέα Με την παρ. 1 της 24442/4951/3-12 Δεκ. 1986 (ΦΕΚ Β' 870) απόφ. Υπ. Οικονομικών παρασχέθηκε προθεσμία για την εφαρμογή του άνω εδαφίου μέχρι 31.3.1987 Επίσης με την παρ. 2 της αυτής ως άνω απόφασης ορίστηκε ότι, "για τα αλκοολούχα ποτά αλλοδαπής που έχουν ήδη εισαχθεί, κυκλοφορούν και που θα εισαχθούν μέσα στην παρεχόμενη από την πιο πάνω προθεσμία, παρέχεται προθεσμία για την διάθεσή τους μέχρι 31.12.1987". ε)Οι εισαγωγείς αλκοολούχων ποτών έχουν την υποχρέωση όπως, τις σχετικές διατάξεις της παρούσας απόφασης, που αφορούν το αλκοολούχο ποτό που θα εισαχθεί και ειδικότερα των άρθρων 14 ή 15 ανάλογα, γνωστοποιούν στους προμηθευτές οίκους  Σελ. 258,508 Τεύχος Θ 103-Σελ. 62 της αλλοδαπής. Για την υποχρέωση αυτή των εισαγωγέων, θα γίνεται και υπόμνηση στην ειδική άδεια εισαγωγής και διάθεσης των αλκοολούχων ποτών. 2.Έλεγχος της διακίνησης. α.Οι Τελωνειακές Αρχές κατά τον εκτελωνισμό των ποτών, θα κάνουν δειγματοληπτικό έλεγχο, για να διαπιστώνεται ότι οι φιάλες φέρουν τα στοιχεία της αντίστοιχης ειδικής άδειας εισαγωγής και θα γράφουν πάνω στη διασάφηση εισαγωγής του αλκοολούχου ποτού, την Υπηρεσία του Γενικού Χημείου του Κράτους που έχει εκδόσει την άδεια εισαγωγής, καθώς και τα στοιχεία της (αριθμό και ημερομηνία). β.Ο εισαγωγέας μέσα σε προθεσμία δέκα πέντε (15) ημερών από την παραλαβή των αλκοολούχων ποτών από το Τελωνείο, έχει την υποχρέωση να καταθέσει στην Υπηρεσία του Γενικού Χημείου του Κράτους που έχει εκδόσει την άδεια εισαγωγής, κυρωμένο αντίγραφο της διασάφησης εισαγωγής, καθώς και το αντίγραφο του πιστοποιητικού που προβλέπουν οι διατάξεις του εδαφίου β της παραγράφου 1 του παρόντος. γ.Στις περιπτώσεις εμφιάλωσης αλκοολούχων ποτών που έχουν εισαχθεί χύμα για το σκοπό αυτό, αντίτυπο του πρωτοκόλλου εμφιάλωσης του εδαφίου δ' της παραγράφου 6 του άρθρου 15, με τη μέριμνα της εποπτεύουσας τον ποτοποιό Υπηρεσίας του Γενικού Χημείου του Κράτους, θα σταλεί το γρηγορότερο στο αρμόδιο Τελωνείο εισαγωγής για τον υπολογισμό των δασμών, φόρων και άλλων επιβαρύνσεων, που, αντιστοιχούν στο τελικό βάρος της συσκευασίας. δ.Οι Υπηρεσίες του Γενικού Χημείου του Κράτους που εκδίδουν άδειες εισαγωγής και διάθεσης αλκοολούχων ποτών αλλοδαπής, θα τηρούν τα εξής δύο βιβλία: 1ον.Βιβλίο χρεωπίστωσης ταινιών, στο οποίο θα καταχωρούν στη στήλη χρέωση, κατά χρονολογική σειρά, τα στοιχεία των ταινιών (σειρές και αριθμοί) που θα παραλαμβάνουν από τη Διεύθυνση Παραγωγής και Διακίνησης Οινοπνεύματος του Γ.Χ.Κ. και στη στήλη πίστωση θα καταχωρούν, καθημερινά και κατ' αύξοντα αριθμό, τις ταινίες που χορηγούνται είτε σε κάθε εισαγωγέα με την ειδική άδεια εισαγωγής (αριθμός πρωτοκόλλου Υπηρεσίας), είτε σε ποτοποιό εμφιαλωτή για επικόλληση, είτε σε πλειοδότας αζητήτων, για επικόλληση σε Τελωνειακό χώρο. Στη στήλη πίστωση θα υπάρχουν στήλες, όπου στο τέλος κάθε ημέρας θα φαίνεται το υπόλοιπο των ταινιών και τα χρήματα που έχουν εισπραχθεί. 2ον.Βιβλίο χρεωπίστωσης ταινιών, στο οποίο θα χρεωπιστώνεται χωριστά κάθε εισαγωγέας ή παραλήπτης ταινιών. Στο βιβλίο αυτό θα υπάρχει ορισμένος αριθμός σελίδων, που θα αφορά τη μερίδα κάθε εισαγωγέα ή παραλήπτη και θα χρεωπιστώνονται οι ταινίες, ως εξής: 1.Στη μερίδα "χρέωση" τα στοιχεία των αδειών εισαγωγής, καθώς και τη σειρά και αριθμούς των ταινιών ελέγχου. 28.Γ.α.101 Κώδικας Φορολογίας Οινοπνεύματος 2.Στη μερίδα "πίστωση" τις ποσότητες (αριθμό φιαλών) που έχουν εισαχθεί, βάσει της, κατά το εδάφιο β της παρούσας, διασάφησης εισαγωγής. Η πίστωση στον εισαγωγέα, όσον αφορά τις ταινίες ελέγχου με τις οποίες χρεώθηκε, θα γίνεται επίσης. Βάσει του πορίσματος της Διοικητικής έρευνας, σε περίπτωση της καταστροφής ταινιών ελέγχου, όπως αναφέρεται στο εδάφιο θ' της παραγράφου 6 του άρθρου 14 της παρούσας. Βάσει των πράξεων επιβολής κυρώσεων, σε περίπτωση αδικαιολόγητης απώλειας ταινιών ελέγχου, όπως αναφέρεται στο εδάφια θ' της παραγράφου 6 του άρθρου 14 της παρούσας. Στο ίδιο βιβλίο και στη μερίδα του ποτοποιού εμφιαλωτή θα γίνεται χρεοπίστωση όπως προβλέπεται παρακάτω από την παράγραφο 2ε του άρθρου αυτού. Τα πιο πάνω βιβλία (1ον) και (2ον), θα χορηγούνται από τη Δ.Π.Δ.Ο, στις Υπηρεσίες του Γ.Χ.Κ. που διαχειρίζονται ταινίες. Επίσης, η ίδια Δ/νση θα εκτυπώνει ομοιόμορφα ειδικά έντυπα αδειών εισαγωγής οινοπνευματωδών ποτών αλλοδαπής, για όλες τις Υπηρεσίες του Γ.Χ.Κ. που χορηγούν τέτοιες ταινίες. ε)Προκειμένου για τα αλκοολούχα ποτά που εμφιαλώνονται στην Ελλάδα, κατά τις διατάξεις του άρθρου 15 της παρούσας απόφασης, η εποπτεύουσα τον εμφιαλωτή ποτοποιό, αλλά και ο ίδιος ο εμφιαλωτής ποτοποιός, θα τηρούν ανεξάρτητο βιβλίο χρεωπίστωσης, στο οποίο θα καταχωρούνται. 1.Στη μερίδα "χρέωση", τα στοιχεία των αδειών που έχουν εκδοθεί, το βάρος του αλκοολούχου ποτού σε χιλιόγραμμα ή ο όγκος του σε λίτρα, ο αριθμός διασάφησης και το Τελωνείο εισαγωγής. 2.Στη μερίδα "πίστωση", ο αριθμός και η ημερομηνία του πρωτοκόλλου εμφιάλωσης και όλα τα στοιχεία που αναφέρονται στο πρωτόκολλο αυτό, σύμφωνα με τις διατάξεις της παραγράφου 6 του άρθρου 15 της παρούσας απόφασης. Διαχείριση ταινιών ελέγχου του Ν.Δ. 13/1968. Άρθρ.17.-1.α.Οι ταινίες ελέγχου των αλκοολούχων ποτών του Ν.Δ. 13/1968, που η μέριμνα της εκτυπώσεώς τους ανήκει στο Ειδικό Ταμείο Ελέγχου και Εποπτείας Φορολογίας Οινοπνεύματος (ΕΤΕΕΦΟ), θα παραδίδονται με απόδειξη στη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους, η οποία με τη σειρά της θα εφοδιάζει με αυτές, ανάλογα, τις κατά τόπους Υπηρεσίες του Γενικού Χημείου του Κράτους. β)Ο Διευθυντής της Διεύθυνσης Παραγωγής και Διακίνησης Οινοπνεύματος του Γενικού Χημείου του Κράτους, ορίζει το Χημικό της Διεύθυνσης που θα έχει τη μέριμνα του εφοδιασμού με ταινίες των κατά τόπους Χημικών Υπηρεσιών του Γενικού Χημείου του Κράτους, καθώς και της τήρησης των παρακάτω δύο βιβλίων χρεωπίστωσης κατά Χημική Υπηρεσία και κατά εισαγωγέα: 1ον.Βιβλίο χρεωπίστωσης κατά Χημική Υπηρεσία. Στη θέση χρέωση θα χρεώνονται κατά χρονολογική σειρά ο αριθμός και τα στοιχεία των ταινιών που παραδίδονται σε κάθε Χημική Υπηρεσία από τη Δ.Π.Δ.Ο. Στη θέση πίστωση θα πιστώνονται με τις ειδικές άδειες που υποβάλλουν οι Χημικές Υπηρεσίες και με τα πρωτόκολλα αραίωσης ο αριθμός και τα στοιχεία των ταινιών που διετέθησαν. Με το βιβλίο αυτό, θα ελέγχεται η κανονική διακίνηση των ταινιών (διάθεση κανονική, υπογραφή κ.λ.π.). Το βιβλίο αυτό, θα κλείνεται στο τέλος κάθε χρόνου σε συνδυασμό με την χρεωπιστωτική κατάσταση που θα υποβάλλεται κατά δίμηνο από την αρμόδια Δ/νση Χημικών Υπηρεσιών. 2ον.Βιβλίο χρεωπίστωσης για κάθε εισαγωγέα. Στη θέση χρέωση θα χρεώνονται κατά χρονολογική σειρά ο αριθμός και τα στοιχεία των ταινιών που παραδίδονται κατά εισαγωγέα, το είδος του ποτού, ο αριθμός των κιβωτίων και φιαλών του ποτού. Τα πιο πάνω στοιχεία θα παίρνονται από τις ειδικές άδειες εισαγωγής, τις αποδείξεις παραλαβής ταινιών ή τα πρωτόκολλα αραίωσης που θα υποβάλλουν οι Δ/νσεις ή Τμήματα Χημικών Υπηρεσιών. Στη θέση πίστωση θα πιστώνονται οι ταινίες με καταστάσεις που θα υποβάλλουν στο τέλος κάθε μήνα οι Δ/νσεις ή Τμήματα Χημικών Υπηρεσιών από τις οποίες γίνονται οι εισαγωγές οινοπνευματωδών ποτών και στις οποίες θα αναγράφονται ο εισαγωγέας, η διασάφηση εισαγωγής, ο αριθμός της άδειας εισαγωγής, η Δ/νση Χημικών Υπηρεσιών που την εξέδωσε και το είδος του εισαχθέντος ποτού με τον αριθμό των φιαλών κάθε είδους. Επίσης στη θέση πίστωση θα πιστώνονται και οι ταινίες που παραδίνονται με σκοπό την εμφιάλωση, ή που παραδίνονται για επικόλληση σε τελωνειακό χώρο με τη διαδικασία των αζήτητων ή κατάσχεσης με τα αντίστοιχα πρωτόκολλα εμφιάλωσης ή επικόλλησης ταινιών, που θα υποβάλλονται και αυτά στο τέλος κάθε μήνα, από τις αντίστοιχες Υπηρεσίες του Γ.Χ.Κ. που συμμετέχουν στην εμφιάλωση ή επικόλληση. Στο τέλος κάθε χρόνου θα ελέγχεται κατά εισαγωγέα το κανονικό της διακίνησης των ταινιών που παρέλαβε, σε συνδυασμό με τις αποφάσεις της Επιτροπής του άρθρου 14 παρ. 6 υπεδάφιο θ2, που θα γνωστοποιούνται στην Δ.Π.Δ.Ο., Τμήμα Ποτών. γ.Οι κακέκτυπες ταινίες που τυχόν υπάρχουν μεταξύ των ταινιών που παραδίνονται από τη Δ.Π.Δ.Ο. στις άλλες Δ/νσεις του Γ.Χ.Κ. θα στέλνονται από τις Δ/νσεις αυτές στη Δ.Π.Δ.Ο. του Γ.Χ.Κ. για την πίστωσή τους και θα καταστρέφονται με κάψιμο από επιτροπή, που θα αποτελείται από το Δ/ντή της Δ/νσης και δύο ακόμα υπαλλήλους της Δ/νσης και θα συντάσεται το σχετικό πρωτόκολλο. 2.Οι κατά τόπους Χημικές Υπηρεσίες του Γενικού Χημείου του Κράτους, με την φροντίδα των Διευθυντών τους, θα ορίζουν ένα από τους χημικούς που υπηρετούν σ' αυτές και ελέγχουν τα ποτοποιεία της περιοχής της αρμοδιότητάς τους, σαν διαχειριστή, ο οποίος θα φροντίζει για τη χορήγηση των ταινιών στους ενδιεφερόμενους δικαιούχους, καθώς και για την είσπραξη του αντιτίμου τους. Την 1η και 16η κάθε μήνα, ο διαχειριστής έχει την υποχρέωση να καταθέτει στην Τράπεζα της Ελλάδος και στο Λογαριασμό που διατηρεί το ΕΤΕΕΦΟ σε αυτή, κάθε είσπραξη που έχει πραγματοποιηθεί στο δεκαπενθήμερο, εφόσον η είσπραξη δεν υπερβαίνει τις διακόσιες χιλιάδες (200.000) δραχμές. Σε περίπτωση που στη διάρκεια του δεκαπενθημέρου, η είσπραξη υπερβαίνει τις 200.000 δραχμές, ο διαχειριστής έχει την υποχρέωση της άμεσης κατάθεσης του ποσού στην Τράπεζα Ελλάδος. Κάθε δίμηνο ο διαχειριστής, με βάση τα παραπάνω, θα συντάσσει χρεωπιστωτική κατάσταση, που θα υποβάλλει στο Τμήμα Ποτοποιών της Διεύθυνσης Παραγωγής και Διακίνησης Οινοπνεύματος του Γενικού Χημείου του Κράτους, επισυνάπτοντας και τα σχετικά αποδεικτικά κατάθεσης στην Τράπεζα της Ελλάδος του αντιτίμου των ταινιών. Αντίγραφο της παραπάνω κατάστασης ο διαχειριστής θα στέλνει και στο Ε.Τ.ΕΕ.Φ.Ο. Παρασκευή και διάθεση αλκοολούχων ποτών  οίκων αλλοδαπής. Άρθρ.2.-1.Το δικαίωμα παρασκευής αλκοολούχων ποτών έχουν μόνο, τα ποτοποιεία που λειτουργούν με βάση την άδεια άσκησης επαγγέλματος του Γενικού Χημείου του Κράτους. 2.Το δικαίωμα παρασκευής ποτών από στεμφυλόπνευμα έχουν αποκλειστικά οι "διήμεροι οινοπνευματοποιοί Α' κατηγορίας" της παραγράφου 1 εδάφιο α του άρθρου 8 του Κώδικα των Νόμων "περί φορολογίας του οινοπνεύματος". Άρθρ.18.-1.Επιτρέπεται η εισαγωγή πρώτων υλών από την αλλοδαπή, εκτός αλκοόλης, για την παρασκευή αλκοολούχων ποτών που διαθέτουν οι αλλοδαποί οίκοι στη διεθνή κατανάλωση και με την προϋπόθεση ότι το αλκοολούχο ποτό θα πληροί τους όρους και τις διατάξεις της παρούσας απόφασης, ως και της νομοθεσίας της χώρας του αλλοδαπού οίκου. (Μετά τη σελ. 258,508) Σελ. 258,509 Τεύχος Θ103 - Σελ. 63 Κώδικας Φορολογίας Οινοπνεύματος 28.Γ.α.101 2.α.Το δικαίωμα παρασκευής και διάθεσης στην κατανάλωση, έχουν οι νόμιμα λειτουργούντες ποτοποιοί, ύστερα από αίτηση του ενδιαφερομένου και έκδοση άδειας από τη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους. β)Η παραπάνω αίτηση θα έχει τα εξής στοιχεία: Δύο (2) κυρωμένα αντίτυπα επίσημα της συμφωνίας ή εξουσιοδότηση του αλλοδαπού οίκου με τον Έλληνα ποτοποιό, στην οποία θα αναφέρεται με κάθε λεπτομέρεια η διαδικασία παρασκευής και διάθεσης των αλκοολούχων ποτών στην κατανάλωση. Επίσημη βεβαίωση Δημόσιας αρχής της χώρας του αλλοδαπού οίκου που θα αφορά στους όρους και διατάξεις με τις οποίες επιτρέπεται στη χώρα του η παρασκευή και διάθεση του αλκοολούχου ποτού. Τον πλήρη τύπο των ετικεττών, κύριων και χωριστών, που θα κολληθούν στις φιάλες του ποτού, για την διάθεσή του στην κατανάλωση και οι οποίες ετικέττες θα είναι κυρωμένες από τον αλλοδαπό οίκο σε δέκα (10) αντίτυπα. Οι ετικέττες θα πρέπει να εγκριθούν όσον αφορά στην καταλληλότητα τους, από τη Διεύθυνση Παραγωγής και Διακίνητης Οινοπνεύματος, του Γενικού Χημείου του Κράτους. Υπεύθυνη δήλωση του ποτοποιού ότι το αλκοολούχο ποτό που θα παρασκευάζει, θα πληροί τους όρους της συμφωνίας του με τον αλλοδαπό οίκο. 3.Σε περίπτωση που το αλκοολούχο ποτό πληροί τους όρους και τις διατάξεις της νομοθεσίας της χώρας του αλλοδαπού οίκου, όχι όμως της παρούσης απόφασης, για την έγκριση της παρασκευής και διάθεσής του, χρειάζεται άδεια από εμάς. Εφόσον η σύνθεση του ποτού περιλαμβάνει και ύλες τις οποίες δεν έχει προηγηθεί σχετική έγκριση από αυτό, απαιτείται προηγούμενη γνωμοδότηση του Ανωτάτου Χημικού Συμβουλίου. 4.Τα ποτά που θα παρασκευαστούν με βάση τις διατάξεις του παρόντος άρθρου, μπορούν να διατεθούν στην κατανάλωση σε φιάλες χωρητικότητας 0,16 0,375 0,700 0,750 1,00 1,5 1,75 2 και 3 λίτρων. 5.Πάνω στις φιάλες των αλκοολούχων ποτών θα κολληθούν οι ξενόγλωσσες ετικέττες του αλλοδαπού οίκου με την απαραίτητη προϋπόθεση ότι στην κύρια ετικέττα, με κεφαλαία ευδιάκριτα γράμματα ύψους τουλάχιστον δύο χιλιοστών του μέτρου (0,002) θα γράφονται Ελληνικά: α)Το είδος και η ονομασία του ποτού β)Η φράση "ΠΑΡΑΣΚΕΥΑΖΕΤΑΙ ΣΤΗΝ ΕΛΛΑΔΑ ΜΕ ΤΗΝ ΑΔΕΙΑ ΤΟΥ ΟΙΚΟΥ" (αναγράφονται τα στοιχεία του οίκου....). γ)Τα στοιχεία του παρασκευαστού ποτοποιού (ονοματεπώνυμα , η ονομασία της επιχείρησης, η έδρα του ποτοποιού κ.λ.π.). Σελ. 258,510 Τεύχος Θ 103 - Σελ. 64 δ)Η, κατά το παραπάνω εδάφιο β φράση, γράφεται υποχρεωτικά και στη γλώσσα της κύριας ετικέττας. 6.Εκτός των παραπάνω ετικεττών του άρθρου αυτού, απαγορεύεται η χρησιμοποίηση κάθε άλλης ετικέττας, με εξαίρεση μικρή χωριστή ετικέττα στην οποία μπορεί να γραφούν το ονοματεπώνυμο ή ονοματεπώνυμο επιχείρησης πρατηρίου ή αντιπροσώπου διάθεσης των αλκοολούχων ποτών με τη διεύθυνσή τους. 7.Η διάθεση των αλκοολούχων ποτών του παρόντος άρθρου γίνεται χωρίς ταινίες ελέγχου του Ν.Δ. 13/1968. 8.Σε περίπτωση παραβάσεων της παρούσας απόφασης και γενικά του Κώδικα των Νόμων "περί φορολογίας του οινοπνεύματος", η παραπάνω άδεια παρασκευής και διάθεσης μπορεί να ανακληθεί για ορισμένο χρονικό διάστημα ή και οριστικά με απόφασή μας, ύστερα από εισήγηση της Διεύθυνσης Παραγωγής και Διακίνησης Οινοπνεύματος του Γενικού Χημείου του Κράτους. Αλκοολούχα ποτά που παρασκευάζονται  παραδοσιακά στην Ελλάδα. Άρθρ.19.-1.Ποτοποιοί που παρασκευάζουν κατά παράδοση, από τριακονταετίας τουλάχιστον αλκοολούχα ποτά από προϊόντα αμπέλου και τα οποία κυκλοφορούν με διεθνή προβολή και αναγνώριση στο εσωτερικό και στο εξωτερικό, με ονομασίες όπως "GREEK SPECIALITIES" - "GREEK SPECIALITY LIQUEUR" - "GREEK SPECIALITY ON BASE BRANDY" - GREEK BRANDY", ύστερα από ειδική απόφασή μας, επιτρέπεται να συνεχίζουν να παρασκευάζουν και διαθέτουν τα ποτά αυτά, με την ίδια σύνθεση, ονομασία και όρους διάθεσης, στο εξωτερικό ή εσωτερικό, με την προϋπόθεση ότι οι χρησιμοποιούμενες ύλες παρασκευής θα είναι οι επιτρεπόμενες από τις διατάξεις του άρθρου 3 της παρούσας απόφασης, ο δε αλκοολικός τίτλος τους, όχι κατώτερος των 20 για τα ηδύποτα και όχι κατώτερος των 30  για τα υπόλοιπα ποτά, του εκατοντάβαθμου αλκοολομέτρου (G.L.) στους 15C. 2.α)Για την έκδοση της απόφασής μας της παραγράφου 1, οι ενδιαφερόμενοι ποτοποιοί πρέπει να απευθύνονται στη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους με αίτησή τους που θα συνοδεύεται με όλα τα δικαιολογητικά αποδοχής του αιτήματός τους. β)Με την ίδια απόφασή μας θα ορίζεται η διαδικασία διακίνησης για εμπορία γενικά των αλκοολούχων ποτών του παρόντος άρθρου, τόσο για την εγχώρια κατανάλωση όσο και για εξαγωγές. 28.Γ.α.101 Κώδικας Φορολογίας Οινοπνεύματος Παρασκευή και διάθεση στην εγχώρια κατανάλωση  σιροπιών για την παρασκευή μιγμάτων  αλκοολούχων ποτών (κοκταίηλς). Άρθρ.20.-1.Επιτρέπεται η παρασκευή από τους ποτοποιούς, τεχνητών σιροπιών με αποκλειστικό σκοπό τη χρησιμοποίησή τους στα μίγματα αλκοολούχων ποτών (κοκταίηλς) και με τους εξής όρους: α)Οι πρώτες ύλες παρασκευής θα είναι από τις επιτρεπόμενες από τις διατάξεις του άρθρου 3 της παρούσας, απόφασης, σε συνδυασμό και με τις διατάξεις του Κώδικα Τροφίμων και Ποτών και η σύνδεσή τους τέτοια που θα αποκλείει τη χρησιμοποίησή τους όπως έχουν, στην ζαχαροπλαστική ή, με αραίωσή τους, σαν αναψυκτικά (υψηλή οξύτητα, περιεκτικότητα σε φυτικά εκχυλίσματα πικρής γεύσης κ.λ.π.). β)Το τεχνητό σιρόπι θα έχει την ονομασία του φυσικού σιροπίου που είναι υποκατάστατο με βάση τον αρωματισμό του με αιθέριο έλαιο (LIME-GRENADINE κ.λ.π.) και επιπλέον στην κύρια ετικέττα της συσκευασίας του θα αναγράφεται με κεφαλαία ευκολοδιάκριτα γράμματα ύψους τουλάχιστον πέντε χιλιοστών του μέτρου (0.005μ.) η φράση "ΑΠΟΚΛΕΙΣΤΙΚΑ ΓΙΑ ΑΛΚΟΟΛΟΥΧΑ ΠΟΤΑ". γ)Στην επισήμανση, μεταξύ των άλλων ενδείξεων θα περιλαμβάνεται, γραμμένη στα Ελληνικά, παράθεση των συστατικών με σειρά ανάλογα με την περιεκτικότητά τους. Στα συστατικά αυτά, το είδος της γλυκαντικής ύλης θα διευκρινίζεται με σαφήνεια, για τυχόν δε πρόσθετα της ονομασίας θα προηγείται το είδος και η προβλεπόμενη φράση π.χ. Συντηρητικό …..%, Τεχνητά αρωματισμένο με φυσική ή συνθετική χρωστική ….. όνομα ή αριθμός Ε.Ο.Κ., Τεχνητά αρωματισμένο με φυσική ή συνθετική αρωματική ουσία. δ)Απαγορεύεται η χρησιμοποίηση φράσεων ή σχεδίων ή παραστάσεων που μπορούν να οδηγήσουν τον καταναλωτή σε εσφαλμένη εντύπωση, όπως οι φωτογραφίες κρατών, οι λέξεις "CORDIAL", "ENGLISH" κ.λ.π. 2.Τα ομοειδή προϊόντα που εισάγονται από την αλλοδαπή, πρέπει και αυτά να πληρούν τους όρους του παρόντος άρθρου και γενικότερα της παρούσας απόφασης, η δε φράση του εδαφίου β της παραγράφου 1 θα γράφεται υποχρεωτικά και στα Ελληνικά. Εργοστάσια ποτοποιΐας. Άρθρ.21.-1.Τα εργοστάσια ποτοποιΐας (ποτοποιεία), για να μπορέσουν να πάρουν την άδεια άσκησης επαγγέλματος (λειτουργίας) από την Υπηρεσία του Γενικού Χημείου του Κράτους, πρέπει να πληρούν τους όρους του παρόντος άρθρου και γενικά του Κώδικα των Νόμων "περί φορολογίας του οινοπνεύματος". 2.Διαμερίσματα και χώροι ποτοποιείων. α)Κάθε ποτοποιείο πρέπει να έχει τα εξής διαμερίσματα συνολικού εμβαδού τουλάχιστον εκατόν είκοσι (120) τετραγωνικών μέτρων: Διαμέρισμα παρασκευής, εμφιάλωσης και συσκευασίας γενικά αλκοολούχων ποτών. Διαμέρισμα πλύσης και καθαρισμού φιαλών και σκευών. Διαμέρισμα αποθήκης πρώτων υλών και ετοίμων προϊόντων. Διαμέρισμα πρατηρίου και γραφείου. β)Όλοι οι χώροι και τα διαμερίσματα του ποτοποιείου πρέπει να φωτίζονται και να αερίζονται ικανοποιητικά, σε αντίθετη δε περίπτωση είναι υποχρεωτική η εγκατάσταση τεχνητού φωτισμού και εξαερισμού (εξαεριστήρα). γ)Το ύψος των διαμερισμάτων πρέπει να είναι τουλάχιστον δύο μέτρα και εβδομήντα εκατοστά (2,70 μ.). δ)Οι τοίχοι των δύο πρώτων διαμερισμάτων του εδαφίου α της παρούσας, πρέπει να φέρουν επίστρωση με πλακάκια ή ελαιόχρωμα μέχρι του ύψους ενός και ογδόντα εκατοστών του μέτρου (1,80 μ.). ε)Το δάπεδο του ποτοποιείου πρέπει να είναι από αδιαπότιστο στο νερό υλικό, όχι γλιστερό και να έχει την αναγκαία κλίση και τα απαιτούμενα αυλάκια αποχέτευσης, καλυμμένα με σχάρες, για την απομάκρυνση των υγρών (νερού κ.λ.π.) που χύνονται. στ)Ποτοποιοί που έχουν την πρόθεση να αυξήσουν ή να κάνουν διαρρύθμιση των κτιριακών εγκαταστάσεων, ή των χώρων των ποτοποιείων τους, έχουν την υποχρέωση να ζητήσουν έγκριση από την εποπτεύουσα αυτούς αρμόδια Υπηρεσία του Γενικού Χημείου του Κράτους. ζ)Απαγορεύεται η αποθήκευση κάθε αντικειμένου ή υλικού ξένου προς την παρασκευή και εμπορία των αλκοολούχων ποτών, μέσα στα τρία πρώτα διαμερίσματα του εδαφίου α της παρούσας παραγράφου. η)Σε περίπτωση άσκησης παρά του ποτοποιού και άλλου επαγγέλματος, όπως πωλητού οίνου, μπύρας, εμφιαλωμένων αναψυκτικών, εμφιαλωμένου οινοπνεύματος και όξους, η διακίνηση για την εμπορία θα γίνεται αποκλειστικά, είτε από το τέταρτο διαμέρισμα του εδαφίου α της παρούσας, είτε από ιδιαίτερο χωριστό διαμέρισμα που θα διατεθεί αποκλειστικά για το σκοπό αυτό και το οποίο διαμέρισμα θα βρίσκεται υπό τον έλεγχο του Γενικού Χημείου του Κράτους, καθώς και άλλων αρμοδίων αρχών, όσον αφορά την τήρηση καθαριότητας, υγιεινής και ασφάλειάς του. θ)Όλοι οι χώροι, οι αυλές, οι διάδρομοι και οι υπόλοιπες κτιριακές εγκαταστάσεις των ποτοποιείων πρέπει να διατηρούνται καθαρά, τα δε δύο πρώτα διαμερίσματα του εδαφίου α της παρούσας, να πλένονται με νερό ύστερα από το τέλος της καθημερινής εργασίας. 3.Άμβυκας απόσταξης. α)Ο άμβυκας απόσταξης, εφόσον διαθέτει τέτοιον το ποτοποιείον, πρέπει να είναι εγκατεστημένος σε ιδιαίτερο διαμέρισμα ή αλλοιώς στο πρώτο διαμέρισμα του εδαφίου α της παραγράφου 2 του παρόντος, κατάλληλα διασκευασμένο με την ύψωση τοίχου για πλήρη διαχωρισμό του από τις υπόλοιπες εγκαταστάσεις του διαμερίσματος. β)Η καπνοδόχος του άμβυκα απόσταξης, πρέπει να είναι κατασκευασμένη κατά τρόπο ώστε να μην υπάρχει διαφυγή καπνού προς τους γειτονικούς χώρους και να φέρει καπνοσυλλέκτη, εφόσον τούτο κρίνεται αναγκαίο, είτε από την εποπτεύουσα, το ποτοποιείο Υπηρεσία του Γενικού Χημείου του Κράτους, είτε από άλλη αρμόδια αρχή. γ)Σε περίπτωση που η εγκατάσταση του άμβυκα, λόγω έλλειψης χώρου ή από οποιονδήποτε άλλο λόγο, είναι αδύνατη, ύστερα από έγκριση της εποπτεύουσας το ποτοποιείο Υπηρεσίας του Γενικού Χημείου του Κράτους, μπορεί να γίνει εγκατάσταση του άμβυκα σε άλλο οίκημα κατάλληλο για το σκοπό της απόσταξης, μακριά από το ποτοποιείο, με την προϋπόθεση ότι το οίκημα θα βρίσκεται μέσα στην ίδια περιοχή της παραπάνω Υπηρεσίας και θα παρέχει κάθε εγγύηση για τη διασφάλιση των συμφερόντων του Δημοσίου. 4.Μηχανικές εγκαταστάσεις ποτοποιείου. α)Κάθε ποτοποιείο πρέπει να διαθέτει τουλάχιστον τις εξής εγκαταστάσεις: 1.Αυτόματο ή ημιαυτόματο μηχάνημα πλύσης των φιαλών (πλυντήριο). 2.Αυτόματο ή ημιαυτόματο μηχάνημα γεμίσματος φιαλών (εμφιαλωτήριο). 3.Αυτόματο ή ημιαυτόματο μηχάνημα τοποθέτησης πωμάτων. 4.Συσκευή ή εγκατάσταση ζεστού νερού (θερμοσίφωνα κ.λ.π.). (Αντί για τη σελ. 258,511) Σελ. 258,511(α) Τεύχος 1223-Σελ. 17 Κώδικας Φορολογίας Οινοπνεύματος 28.Γ.α.101 β)Όλες οι παραπάνω μηχανικές εγκαταστάσεις πρέπει να είναι τέτοιας δυναμικότητας, ώστε να είναι δυνατή η κάλυψη όλων των αναγκών και της παραγωγικότητας του ποτοποιείου. Αναστέλλονται, προσωρινά και μέχρι 31 Μαρτ. 1996, οι διατάξεις των άνω εδάφ. α', γ', δ' και η' της παρ. 2. του εδάφ. α' της παρ. 3 και η παρ. 4 από την Φ. 292/189/25 Μαΐου-1 Ιουν. 1995, (ΦΕΚ Β' 486), Απόφ. Υπ. Οικονομικών. 5.Σκεύη και λοιπά είδη ποτοποιείου. α)Τα απαραίτητα για τη λειτουργία των ποτοποιείων σκεύη και υπόλοιπα είδη είναι τα εξής: 1.Κάδοι αραίωσης της αλκοόλης από ανοξείδωτο μέταλλο. 2.Δοχεία παρασκευής ποτών από ανοξείδωτο μέταλλο. 3.Βαρέλια ή δοχεία αποθήκευσης των ποτών, τα οποία εφόσον είναι μεταλλικά πρέπει να είναι από ανοξείδωτο μέταλλο. 4.Μέσα μετάγγισης ή επεξεργασίας (σωλήνες, φίλτρα, αντλίες κ.λ.π.). β)Όλα τα παραπάνω σκεύη και είδη πρέπει να είναι ανάλογα με την έκταση των εργασιών του ποτοποιείου. γ)Όλα τα παραπάνω σκεύη και είδη, πρέπει να διατηρούνται σε καθαρή κατάσταση και να πλένονται με καθαρό νερό μετά την χρησιμοποίησή τους. 6.Μέσα ελέγχου αλκοόλης και ποτών. Για τον έλεγχο του αλκοολικού βαθμού και της πυκνότητας των αλκοολούχων ποτών καθώς και της χρησιμοποιούμενης αλκοόλης και των αποσταγμάτων, κάθε ποτοποιείο πρέπει να διαθέτει τα εξής υλικά και όργανα ικανοποιητικής ακριβείας, που θα χρησιμοποιηθούν από τους ελεγκτές χημικούς του Γενικού Χημείου του Κράτους, αλλά και από τον ίδιο τον ποτοποιό: α)Ένα (1) αλκοολόμετρο κλίμακας 90 – 100 G.L. β)Ένα (1) ή περισσότερα αλκοολόμετρα που θα καλύπτουν την κλίμακα από 0 – 50 G.L. γ)Ένα (1) αραιόμετρο BEAUME ή άλλου τύπου, που θα καλύπτει την κλίμακα από ειδικό βάρος 1,000 μέχρι 1.250 gm/ml. δ)Ένα (1) θερμόμετρο κλίμακας 0 μέχρι 50 C. γ)Ένα (1) γυάλινο κύλινδρο ογκομέτρησης των 250 κυβικών εκατοστών, διαιρεμένο και κατάλληλης διαμέτρου και ύψους, για τη χρησιμοποίηση των παραπάνω οργάνων. στ)Ένα (1) γυάλινο χωνί κατάλληλης διαμέτρου. ζ)Διηθητικό χαρτί. 7.Φιάλες συσκευασίας-Δοχεία-Βαρέλια. α)Οι φιάλες συσκευασίας πριν από την χρησιμοποίησή τους, πρέπει να πλένονται στα ειδικά πλυντήρια της παραγράφου 4. Για την πλύση αυτή θα χρησιμοποιούνται αλκαλικά διαλύματα (σαπούνι-σόδα-απορρυπαντικά). β)Ύστερα από την παρακάτω πλύση οι φιάλες θα ξεπλένονται με πολύ νερό για την ολοκληρωτική απομάκρυνση των αλκαλικών διαλυμάτων και θα τοποθετούνται για αποστράγγιση σε ειδικά στραγγιστήρια, ανάποδα. γ)Πριν από την τέλεια στράγγιση οι φιάλες δεν μπορούν να χρησιμοποιηθούν για τις ανάγκες του ποτοποιείου. δ)Ανάλογη διαδικασία με τις φιάλες του εδαφίου α γίνεται και στα κάθε είδους δοχεία, βαρέλια ή άλλα δοχεία που χρησιμοποιούνται για τις ανάγκες της λειτουργίας του ποτοποιείου. θ)Αποθήκευση αλκοολούχων ποτών και αποσταγμάτων. Η αποθήκευση των αλκοολούχων ποτών και των αποσταγμάτων πρέπει να γίνεται με τρόπο και συνθήκες κατάλληλες, ώστε η συντήρησή τους μέχρι να διατεθούν  Σελ. 258,512(α) Τεύχος 1223-Σελ. 18 στην κατανάλωση, να μη φέρνει αλλοιώσεις στους μικροσκοπικούς και οργανοληπτικούς χαρακτήρες εκτός φυσικά της βελτίωσής τους. 9.Νερό. Το νερό που θα χρησιμοποιηθεί είτε την για την παρασκευή των ποτών, είτε για την καθαριότητα, πρέπει να προέρχεται από το δίκτυο ύδρευσης της πόλης. Σε περίπτωση που δεν υπάρχει δίκτυο ύδρευσης και το νερό προέρχεται από το πηγάδι ή πηγή, πρέπει να γίνεται υγειονομικός έλεγχος της καταλληλότητάς του, τους μήνες Μάρτιο και Αύγουστο κάθε χρόνου, το δε πιστοποιητικό του ελέγχου της υγειονομικής υπηρεσίας έχουν υποχρέωση οι ποτοποιοί να καταθέτουν το αργότερο μέχρι 1ης Απριλίου και 1ης Σεπτεμβρίου κάθε χρόνου αντίστοιχα, στην αρμόδια Χημική Υπηρεσία του Γενικού Χημείου του Κράτους, για την έκδοση η παράταση της άδειας άσκησης επαγγέλματος. 10.Πυροσβεστικά μέσα. α)Τα ποτοποιεία πρέπει να διαθέτουν επαρκή και κατάλληλα μέσα για την πυρόσβεση (πυροσβεστήρας-πυροσβεστικά σημεία-κρουνοί νερού κ.λ.π.). β)Η επαρκεία και η καταλληλότητα των πυροσβεστικών μέσων θα βεβαιώνεται από την Πυροσβεστική Υπηρεσία της περιφέρειας του ποτοποιείου, στην οποία πρέπει να απευθύνονται οι ενδιαφερόμενοι. γ)Την βεβαίωση της Πυροσβεστικής Υπηρεσίας για τα αναγκαία μέσα πυρόσβεσης και τα κατάλληλα σημεία τοποθέτησής τους, θα καταθέτουν οι ενδιαφερόμενοι ποτοποιοί στην αρμόδια Υπηρεσία του Γενικού Χημείου του Κράτους, πριν από κάθε ανανέωση, της άδειας άσκησης του επαγγέλματος. 11.Τουαλέτα. α)Το ποτοποιείο πρέπει να έχει τουαλέτα με υδραυλική εγκατάσταση καθαρισμού (καζανάκι) σε χώρο χωριστό από κάθε άλλο διαμέρισμα. β)Οι τοίχοι της τουαλέτας θα έχουν επίστρωση με πλακάκια ή ελαιόχρωμα σε ύψος τουλάχιστον ενάμισυ μέτρου (1,5 μ.) από το δάπεδο. γ)Το δάπεδο της τουαλέτας πρέπει να είναι από αδιαπότιστο υλικό (πλακάκια ή μωσαϊκό). δ)Στην τουαλέτα θα υπάρχει πάντα χαρτί καθαριότητας που θα ρίχνεται στη λεκάνη και όχι σε καλάθι ή άλλα δοχεία, τα οποία απαγορεύεται να υπάρχουν σ' αυτήν. ε)Σε περίπτωση ανεπάρκειας ή ακαταλληλότητας χώρου στο ποτοποιείο για την εγκατάσταση τουαλέτας, η θέση της ή η χρησιμοποίηση γειτονικής προς το ποτοποιείο, αφήνεται στη κρίση της αρμόδιας εποπτεύουσας αρχής. 12.Πρώτες βοήθειες.  Κάθε ποτοποιείο για την παροχή πρώτων βοηθειών σε περίπτωση ατυχήματος, έχει την υποχρέωση να διαθέτει κιβώτιο πρώτων βοηθειών, που θα περιέχει όλα τα φάρμακα, επιδεσμικό υλικό και γενικά μέσα, σύμφωνα με υποδείξεις της Υγειονομικής αρχής. 13.Ατομική καθαριότητα των εργαζομένων. α)Για την τήρηση της ατομικής καθαριότητας των εργαζομένων, το ποτοποιείο πρέπει να είναι εφοδιασμένο με νιπτήρα, σαπούνι και πετσέτες κατά προτίμηση από χαρτί. β)Οι εργάτες της ποτοποιΐας, στη διάρκεια εργασίας τους, θα φορούν ρούχα εργασίας, (μπλούζες ή φόρμες), που θα χορηγεί σ' αυτούς ο εργοδότης τους, επί πλέον δε οι γυναίκες και κάλυμμα στο κεφάλι (σκούφια). Όλα τα παραπάνω με τη μέριμνα του εργοδότη πρέπει να διατηρούνται καθαρά. γ)Ειδικότερα οι εργάτες που θα ασχοληθούν με την πλύση των φιαλών - δοχείων - δεξαμενών και γενικά την καθαριότητα, πρέπει να έχουν ειδικές μπότες ή ποδιές από ελαστικό ή πλαστική ύλη που έχει υποχρέωση να τους χορηγεί ο εργοδότης. 28.Γ.α.101 Κώδικας Φορολογίας Οινοπνεύματος Άρθρο 22. Μεταβατικές διατάξεις. 1.Στους ποτοποιούς που λειτουργούν σήμερα, δυνάμει αδείας άσκησης επαγγέλματος του Γενικού Χημείου του Κράτους, με σκοπό τη συμμόρφωσή τους προς τους όρους και διατάξεις της παρούσας απόφασης, παρέχουμε προθεσμίες για την έναρξη εφαρμογής τους, ως εξής: α)Για τις διατάξεις του άρθρου 3 παράγραφος 11 εδάφιο β' άρθρου 8, άρθρου 10 παράγραφοι, 3 και 4, άρθρου 12, άρθρου 14 παράγραφος 6 εδάφιο α υπεδάφιο 6 και του άρθρου 21, μέχρι 31.3.1987. β)Για τις διατάξεις του άρθρου 5 μέχρι 15.12.1986. 2.Για τα νέα ποτοποιεία που θα ιδρυθούν, από σήμερα, παρέχουμε τις ίδιες προθεσμίες, για την έναρξη της εφαρμογής των όρων και διατάξεων της παρούσας απόφασης, που αναφέρονται στην παράγραφο 1, με εξαίρεση το άρθρο 21 οι όροι και οι διατάξεις του οποίου, έχουν γι' αυτά άμεση εφαρμογή. 3.Για τα αλκοολούχα ποτά που έχουν παραχθεί μέχρι την έκδοση της απόφασης αυτής, παρέχουμε προθεσμία για τη διάθεσή τους, μέχρι 31.12.1987. 4.Ποτοποιοί που δεν έχουν δικό τους άμβυκα, μέχρι της εγκατάστασης δικού τους άμβυκα απόσταξης, όπως προβλέπουν οι διατάξεις της παραγράφου 3 του άρθρου 21, μπορούν να προμηθεύονται εκχυλίσματα που παράγονται με απόσταξη του άρθρου 5 της απόφασης αυτής, από άλλους ποτοποιούς παραγωγούς του αποστάγματος αυτού, ύστερα από ειδική άδεια που θα εκδίδεται με αίτησή τους από την αρμόδια Χημική Υπηρεσία που τους εποπτεύει και η οποία έχει ισχύ για όλη τη φορολογική περίοδο των ποτοποιών. Για τη διακίνηση του αποστάγματος αυτού, ισχύει η διαδικασία ανάλογη με τη μεταφορά της καθαρής αλκοόλης (άδεια μεταφοράς-γνωστοποίηση κλ.π.). Σύμφωνα με την παρ. 1 της 24309/6191/22 Δεκ. 1987/27 Ιαν. 1988 (ΦΕΚ Β' 17) απ. Υπ. Οικονομικών οι προθεσμίες των άνω εδαφ. α και β της παρ. 1 και της παρ. 3, ήτοι οι προθεσμίες της άνω απόφασης της παρ. 4 άρθρ. 10, του άρθρ. 21 και της παρ. 3 άνω άρθρ. 22, παρατείνονται, η μεν προθεσμία της παρ. 4 άρθρ. 10 μέχρι την 30 Ιουν. 1988, οι δε προθεσμίες του άρθρ. 21 και της παρ. 3 άρθρ. 22 μέχρι την 31 Δεκ. 1988. Σύμφωνα με την 3018224/8783/0029/28 Δεκ. 1989 - 15 Ιαν. 1990 (ΦΕΚ Β' 12) απόφ. Υπ. Οικονομικών οι προθεσμίες του άνω άρθρ. 21 και. της παρ. 3 άρθρ. 22 παρατάθηκαν και πάλι μέχρι 31 Δεκ 1990. Άρθρο 23. Παραβάσεις - Κυρώσεις - Αγορανομική ευθύνη. 1.Η μη τήρηση των όρων και διατάξεων της παρούσας απόφασης, με εξαίρεση τα άρθρα 14, 15 και 16, αποτελεί παράβαση που τιμωρείται με τις διατάξεις του εδαφίου ιζ' της παραγράφου 1 του άρθρου 25 του Κώδικα των Νόμων "περί φορολογίας του Οινοπνεύματος", όπως συμπληρώθηκε με τις διατάξεις της παραγράφου 2 του άρθρου 5 του Νόμου 2128/1952 "περί τροποποίησης και συμπλήρωσης του Κώδικα των Νόμων περί φορολογίας του οινοπνεύματος κλπ.". 2.Η μη τήρηση των όρων και διατάξεων των άρθρων 14, 15 και 16 της παρούσας απόφασης, αποτελεί παράβαση του Κώδικα των Νόμων Φορολογίας Οινοπνεύματος και τιμωρείται με τις διατάξεις του εδαφίου λδ' της παραγράφου 1 του άρθρου 26 του Κώδικα αυτού, όπως συμπληρώθηκε με τις διατάξεις του άρθρου 5 του Ν.Δ. 13/1968 περί συμπληρώσεως του από 14.2.1939 Β./Δτος περί του Κώδικα Νόμων "περί φορολογίας οινοπνεύματος". 3.Παραβάσεις των όρων και διατάξεων της παρούσας απόφασης που αναφέρονται στη σύνθεση, συσκευασία και ενδείξεις συσκευασίας, καθώς και τη διαφήμιση των αλκοολούχων ποτών, εκτός από τις κυρώσεις των παραγράφων 1 και 2, τιμωρούνται και με τις διατάξεις του Αγορανομικού Κώδικα. 4.Εκτός από τις παραπάνω κυρώσεις σε περίπτωση παραβάσεων των ποτοποιών που τιμωρούνται από τις διατάξεις των άρθρων 25 και 26 του Κώδικα των Νόμων "περί φορολογίας του οινοπνεύματος" και μάλιστα σε περίπτωση υποτροπής που θεωρείται επιβαρυντικό στοιχείο, μπορεί με απόφαση των κατά τόπους Νομαρχών ύστερα από εισήγηση της αρμόδιας Χημικής Υπηρεσίας και σύμφωνη γνώμη της Διεύθυνσης Παραγωγής και Διακίνησης Οινοπνεύματος του Γενικού Χημείου του Κράτους, να ανακαλείται η άδεια άσκησης επαγγέλματος του ποτοποιού, για διάστημα όχι μικρότερο των δύο (2) μηνών, αλλά ούτε μεγαλύτερο του ενός (1) χρόνου. "5.Ειδικά η μη τήρηση των όρων του άρθρ. 6 της παρούσας απόφασης αποτελεί παράβαση του Κώδικα των Νόμων Φορολογίας Οινοπνεύματος και τιμωρείται με τις διατάξεις του εδαφ. ιζ' της παρ. 1 του άρθρ. 26 του Κώδικα αυτού". Η παρ. 5 προστέθηκε από την παρ. 2 της 24309/6191/22 Δεκ. - 27 Ιαν. 1988 (ΦΕΚ Β' 17) απ. Υπ. Οικονομικών. Άρθρο 24. Εξουσιοδότηση Λεπτομέρειες στην εφαρμογή των διατάξεων της παρούσας απόφασης, ορίζονται με αποφάσεις του Διευθυντού της Διεύθυνσης Παραγωγής και Διακίνησης Οινοπνεύματος του Γενικού Χημείου του Κράτους. (Αντί για τη σελ. 258,513 (α) Σελ. 258,513(β) Τεύχος ΙΒ-2-1 Σελ. 73 Κώδικας Φορολογίας Οινοπνεύματος 28.Γ.α.101 Άρθρο 25. Κατάργηση αποφάσεων. Από την έναρξη ισχύος της παρούσας απόφασης και με την επιφύλαξη τήρησης των προθεσμιών του άρθρου 22 της παρούσας απόφασης, καταργείται στο σύνολό της και παύει να ισχύει, η απόφασή μας 14500/2856/17.7.1976, όπως τροποποιήθηκε και συμπληρώθηκε με μεταγενέστερες αποφάσεις μας. Άρθρ.3.-Επιτρεπόμενες ύλες παρασκευής αλκοολούχων ποτών. 1.Σαν επιτρεπόμενες ύλες για την παρασκευή των αλκοολούχων ποτών ορίζονται : α)Η αιθυλική αλκοόλη ποτοποιίας. β)Το απόσταγμα οίνου. γ)Το απόσταγμα από σταφίδα (RAISIN BRANDY) δ)Το απόσταγμα από προϊόντα της αμπέλου. ε)Τα κάθε είδους φυσικά εκχυλίσματα ή τα αποστάγματα που θα προκύψουν από την απόσταξή τους. στ)Το νερό. ζ)Οι οίνοι. η)Η ζάχαρη και γενικά φυσικές γλυκαντικές ύλες. θ)Οι χυμοί φρούτων. ι)Οι χρωστικές. κ)Τα αιθέρια έλαια ή αρωματικές ύλες. λ)Διάφορες βελτιωτικές ύλες. μ) Ειδικές ύλες. 2.Αιθυλική αλκοόλη ποτοποιίας. Αιθυλική αλκοόλη ποτοποιίας είναι : Σελ. 258,48(β) Τεύχος Θ 103 – Σελ. 52 28.Γ.α.101 Κώδικας Φορολογίας Οινοπνεύματος α)Η αλκοόλη που παράγεται από τα οινοπνευματοποιεία Β' κατηγορίας, από την απόσταξη προϊόντων αλκοολικής ζύμωσης ζαχαρούχων υλών προέλευσης αμπέλου. β)Η αλκοόλη που παράγεται ύστερα από έγκριση οινοπνευματοποίησης, από τα οινοπνευματοποιεία Β' κατηγορίας, ζαχαρούχου ή αμυλούχου πρώτης ύλης γεωργικής προέλευσης. γ)Η αιθυλική αλκοόλη ποτοποιίας από οποιεσδήποτε πρώτες ύλες κι αν παραχθεί, πρέπει να πληροί ειδικότερα και τους εξής όρους : Να είναι διαυγής και χωρίς χρώμα. Οι οργανοληπτικοί χαρακτήρες της, να είναι οι χαρακτηριστικοί της αιθυλικής αλκοόλης, μπορούν όμως να θυμίζουν ελαφρά την πρώτη ύλη της παραγωγής της. Ο αλκοολικός βαθμός της να μην είναι κατώτερος από 95 του εκατοντάβαθμου αλκοολομέτρου (G.L.). Ο χρόνος αποχρωματισμού στη δοκιμασία με υπερμαγγανικό κάλιο (μέθοδος BARBET), προκειμένου για αλκοόλη που έχει παραχθεί από προϊόντα αλκοολικής ζύμωσης ζαχαρούχων υλών προέλευσης αμπέλου δεν επιτρέπεται να είναι μικρότερος των δεκαπέντε (15) λεπτών της ώρας δ)Απαγορεύεται η χρησιμοποίηση, για την παρασκευή αλκοολούχων ποτών, αιθυλικής αλκοόλης, που έχει παραχθεί είτε από προϊόντα ή παραπροϊόντα της κυτταρίνης και του ξύλου, είτε συνθετικά με οποιονδήποτε τρόπο, καθώς και η διάθεση των ποτών αυτών στην εγχώρια κατανάλωση ή για εξαγωγή στην αλλοδαπή. ε)Απαγορεύεται η κατοχή από τους ποτοποιούς κάθε άλλης αλκοόλης, εκτός από την αιθυλική αλκοόλη ποτοποιίας και το εμφιαλωμένο μετουσιωμένο (φωτιστικό) οινόπνευμα, εφόσον αυτό βρίσκεται σε ξεχωριστό χώρο. στ)Απαγορεύεται η υποκατάσταση της αιθυλικής αλκοόλης ποτοποιίας, με οίνους ή άλλα αλκοολούχα προϊόντα, που έχουν υποστεί για τον σκοπό αυτό, οποιαδήποτε επεξεργασία, με την οποία έχει προέλθει αλλοίωση της αρχικής τους υφής. ζ)Σε κάθε περίπτωση που σε όρο ή διάταξη της παρούσας απόφασης αναφέρεται η λέξη "αλκοόλη", σαν τέτοια νοείται η αιθυλική αλκοόλη ποτοποιίας. 3.Απόσταγμα οίνου. Σαν "απόσταγμα οίνου" νοείται το προϊόν που παράγεται με απόσταξη οίνου από τους αποσταγματοποιούς, όπως αυτοί καθορίζονται από τις διατάξεις της παραγράφου 4 του άρθρου 5 του Κώδικα των Νόμων "περί φορολογίας του οινοπνεύματος". 4.Απόσταγμα σταφίδας (RAISIN BRANDY). Είναι το προϊόν που παράγεται από την απόσταξη προϊόντος προερχομένου από την αλκοολική ζύμωση υγρών ψυχράς εκχύλισης ξερών σταφίδων της ποικιλίας "Μαύρη Κορινθιακή", που δεν έχουν υποστεί αλλοίωση κατά τέτοιο τρόπο, ώστε το απόσταγμα να έχει ένα άρωμα και μια γεύση που οφείλονται στην πρώτη ύλη που χρησιμοποιήθηκε. Ο βαθμός απόσταξης δε θα είναι ανώτερος των 94,5 % VOL στους 20  C. 5.Απόσταγμα από προϊόντα της αμπέλου. Σαν "απόσταγμα από προϊόντα αμπέλου" νοείται το προϊόν που παράγεται με απόσταξη αλκοολούχων υγρών, που προέρχονται από την αλκοολική ζύμωση ζαχαρούχων υλών προελεύσεως αμπέλου. 6.Εκχυλίσματα κάθε είδους. α)Σαν "εκχυλίσματα" νοούνται προϊόντα που παρασκευάζονται με την εκχύλιση καρπών, σπόρων, οπωρών και γενικά αβλαβών φυσικών υλών, με αλκοόλη ή με αποστάγματα ή και με τα δύο και με νερό και τα οποία έχουν χαρακτηριστικές για κάθε είδους γεύση και οσμή. β)Η αλκοόλη, τα αποστάγματα και το νερό που θα χρησιμοποιηθούν για την παρασκευή των εκχυλισμάτων, πρέπει να πληρούν τους όρους της παρούσας απόφασης. 7.Νερό. Το νερό που θα χρησιμοποιηθεί για όλες τις ανάγκες της ποτοποιίας, πρέπει να πληροί τους όρους και διατάξεις του Κώδικα Τροφίμων και Ποτών και γενικότερα της ισχύουσας Νομοθεσίας, εκτός από την περίπτωση που για την παρασκευή του ποτού ενδείκνυται η χρησιμοποίηση ειδικά επεξεργασμένου νερού. 8.Οίνοι. Οι οίνοι που θα χρησιμοποιηθούν για την παρασκευή των αλκοολούχων ποτών πρέπει να πληρούν τους όρους και διατάξεις της ισχύουσας Νομοθεσίας. 9.Γλυκαντικές ύλες. α)Σαν "γλυκαντικές ύλες" στην παρασκευή των αλκοολούχων ποτών, επιτρέπεται να χρησιμοποιηθούν : Η ζάχαρη (καλαμοζάχαρο ή τευτλοζάχαρο) λευκή ή ημίλευκη. Το γλεύκος (φυσικό συμπυκνωμένο ή ανακαθορισμένο) Το ιμβερτοζάχαρο. Το οπωροζάχαρο ή φρουκτόζη. Το σιρόπι οπωροζάχαρο. Το αμυλοσιρόπι. Το αμυλοζάχαρο ή γλυκόζη. Η μαλτόζη ή μαλτοζάχαρο. Το σταφιδοζάχαρο ή σταφιδίνη. Το σταφιδόμελι ή πετιμέζι Το χαρουποσιρόπι Η λακτόζη ή γαλακτοζάχαρο. Το μέλι. β)Απαγορεύεται η χρησιμοποίηση για την παρασκευή των αλκοολούχων ποτών, των γλυκαντικών υλών που αναφέρονται στις διατάξεις των άρθρων 68 και 69 του Κώδικα Τροφίμων και Ποτών. γ)Οι γλυκαντικές ύλες που θα χρησιμοποιηθούν γα την παρασκευή των αλκοολούχων ποτών, πρέπει να πληρούν τους όρους και τις διατάξεις του Κώδικα Τροφίμων και Ποτών, καθώς και του Π.Δ. 513/83 "Συμμόρφωση προς την οδηγία 73/437/ΕΟΚ σχετικά με ορισμένα ζάχαρα βρώσιμα, που προορίζονται για ανθρώπινη διατροφή". 10.Χρωστικές. α)Σαν "χρωστικές" νοούνται γενικά ύλες, η προσθήκη των οποίων έχει σκοπό την επίτευξη του επιθυμητού χρώματος στην παρασκευή των αλκοολούχων ποτών. β)Η τεχνητή χρώση των αλκοολούχων ποτών, όπου αυτή επιτρέπεται με τις διατάξεις της παρούσας απόφασης, ενεργείται αποκλειστικά με τις φυσικές ή συνθετικές χρωστικές που περιλαμβάνονται στο Π.Δ. 535/83, με εξαίρεση την ένδειξη στη συσκευασία "Τεχνητά χρωματισμένο" που στην προκείμενη περίπτωση δεν αναγράφεται. 11.Αιθέρια έλαια -Αρωματικές ύλες. α)Σαν "αιθέρια έλαια - Αρωματικές ύλες" νοούνται αβλαβείς φυσικές ή ταυτόσημα φυσικές ή συνθετικές ύλες, η προσθήκη των οποίων στα αλκοολούχα ποτά, έχει σκοπό να δώσει σ' αυτά χαρακτηριστική οσμή ή γεύση. β)Τα αιθέρια έλαια και οι αρωματικές ύλες που χρησιμοποιούνται για τον τεχνητό αρωματισμό των αλκοολούχων ποτών, πρέπει να πληρούν τις διατάξεις των άρθρων 44, 45 και 46 του Κώδικα Τροφίμων και Ποτών. Ειδικότερα για την υποχρέωση από τις διατάξεις του Κώδικα Τροφίμων και Ποτών, της γνωστοποίησης του τεχνητού αρωματισμού στον καταναλωτή εξαιρούνται τα αλκοολούχα ποτά, των οποίων ο τεχνητός αρωματισμός οφείλεται σε αβλαβείς φυσικές ύλες ή ταυτόσημα φυσικές ύλες, ενώ αντίθετα σε περίπτωση που ο τεχνητός αρωματισμός οφείλεται σε συνθετικές ύλες, ο τεχνητός αρωματισμός θα γίνεται γνωστό στον καταναλωτή με την αναγραφή της ένδειξης "ΤΕΧΝΗΤΑ ΑΡΩΜΑΤΙΣΜΕΝΟ" με κεφαλαία γράμματα ύψους τουλάχιστον 0,0025 του μέτρου. 13.Βελτιωτικές ύλες και ειδικές ύλες. α)Σαν "βελτιωτικές ύλες" για την παρασκευή αλκοολούχων ποτών, νοούνται αβλαβή προϊόντα, με την προσθήκη των οποίων επέρχεται μερική βελτίωση στους οργανοληπτικούς χαρακτήρες των ποτών αυτών, χωρίς ουσιαστική μεταβολή της χαρακτηριστικής γεύσης και οσμής τους. β)Σαν "ειδικές ύλες" για την παρασκευή των αλκοολούχων ποτών, νοούνται ύλες, όπως γάλα, κακάο, αυγά και άλλες, που η χρησιμοποίηση τους επιτρέπεται από τον Κώδικα Τροφίμων και Ποτών, η προσθήκη των οποίων στα ειδικά αλκοολούχα ποτά, έχει σκοπό να δώσει τη χαρακτηριστική οσμή, γεύση, υφή και χρώμα, των υλών που προστίθενται. γ)Η προσθήκη των βελτιωτικών και ειδικών υλών θα επιτρέπεται ύστερα από σχετική απόφασή μας. Σε περίπτωση που υπάρχουν αμφιβολίες για τυχόν επικίνδυνη επίδραση των υλών στη Δημόσια υγεία, πριν εγκριθεί η παραπάνω απόφαση, το Ανώτατο Χημικό Συμβούλιο θα γνωματεύσει για το επικίνδυνο ή όχι των υλών αυτών στη Δημόσια υγεία. 13.Εφόσον υπάρχει έγκρισή μας για τα αλκοολούχα ποτά που περιέχουν τις ύλες που αναφέρονται στην προηγούμενη παράγραφο, η προσθήκη των αυτών υλών σε άλλες περιπτώσεις θα επιτρέπεται με απόφαση της Διεύθυνσης Παραγωγής και Διακίνησης Οινοπνεύματος του Γενικού Χημείου του Κράτους. 14.Όλες οι επιτρεπόμενες ύλες ποτοποιίας πρέπει να είναι κατάλληλες και να πληρούν τους όρους του Κώδικα Τροφίμων και Ποτών, εκτός αν ορίζεται διαφορετικά από τις διατάξεις της παρούσας απόφασης. Επεξεργασίες παρασκευής ποτών. Άρθρο 26. Έναρξη ισχύος - Δημοσίευση Με την επιφύλαξη τήρησης των προθεσμιών του άρθρου η ισχύς της παρούσας απόφασης αρχίζει από την 6η Δεκεμβρίου 1986. Οι άνω αποφάσεις 22801/4512/1986 και 24442/1951/1986 κυρώθηκαν και έχουν ισχύ νόμου από την έκδοσή τους από την παρ. 9 άρθρ. 48 Νόμ. 1731/1987 (ΦΕΚ Α' 161) (Τόμ. 27, σελ. 196,403). Άρθρ.4.-1.Για την παρασκευή των αλκοολούχων ποτών, επιτρέπεται κάθε επεξεργασία που προβλέπουν οι διατάξεις του άρθρου 3 του Κώδικα Τροφίμων και Ποτών, επιπλέον δε η παλαίωση, η απόσταξη, η μίξη και ανάμιξη.  (Μετά τη σελ. 258,48(β) Σελ. 258,49 Τεύχος Θ 103 – Σελ. 53 Κώδικας Φορολογίας Οινοπνεύματος 28.Γ.α.101 2.α)Η απόσταξη για την παρασκευή αλκοολούχων ποτών, πρέπει να γίνεται με τα κατάλληλα μηχανήματα που προβλέπουν για "το σκοπό αυτό, οι διατάξεις του Κώδικα των Νόμων "περί φορολογίας οινοπνεύματος". β)Η απόσταξη πρέπει να γίνεται κατά τέτοιο τρόπο, ώστε στο τελικό προϊόν να διατηρούνται οι χαρακτηριστικές οργανοληπτικές ιδιότητες της πρώτης ύλης. 3.Σαν "παλαίωση" νοείται η βελτίωση των χαρακτήρων των αλκοολούχων ποτών ή αποσταγμάτων, με παρατεταμένη αποθήκευσή τους μέσα σε κατάλληλους υποδοχείς, χωρίς πρόσθετη εφαρμογή μεθόδων φυσικής ή χημικής τεχνολογίας. 4.α)Σαν "τεχνητή παλαίωση" νοείται κάθε μέθοδος φυσικής ή χημικής τεχνολογίας που εφαρμόζεται στα αλκοολούχα ποτά, με σκοπό τη βελτίωση των οργανοληπτικών χαρακτήρων τους, με τον όρο ότι οι μέθοδοι αυτές δεν έχουν επιβλαβείς επιπτώσεις στην υγεία του καταναλωτού. β)Για την εφαρμογή της τεχνητής παλαίωσης, για έγκριση της μεθόδου, χρειάζεται ιδιαίτερη κατά περίπτωση απόφασή μας, που εκδίδεται ύστερα από σύμφωνη γνωμοδότηση του Ανωτάτου Χημικού Συμβουλίου. 5.Σαν "Μίξη" νοείται η εργασία κατά την οποία δύο ή και περισσότερα αλκοολούχα ποτά, διαφορετικής κατηγορίας, αναμιγνύονται με σκοπό να αποτελέσουν σαν μίγμα ένα νέο αλκοολούχο ποτό, με ιδιαίτερους οργανοληπτικούς χαρακτήρες. 6.Ανάμιξη (ASSEMBLAGE) Η εργασία κατά την οποία φέρονται μαζί δύο ή περισσότερα οινοπνευματώδη ποτά πού ανήκουν στην ίδια κατηγορία και δεν διαφέρουν μεταξύ τους ως προς τη σύνθεση, παρά μόνο σε ελάχιστα σημεία που οφείλονται σε ένα ή περισσότερα από τα κριτήρια : μέθοδοι παρασκευής. χρησιμοποιούμενες συσκευές απόσταξης. διάρκεια ωρίμανσης ή παλαίωσης γεωγραφική ζώνη παραγωγής. Το λαμβανόμενο οινοπνευματώδες ποτό ανήκει στην ίδια κατηγορία στην οποία ανήκαν τα αρχικά οινοπνευματώδη ποτά πριν από την ανάμιξη. 7.Προσθήκη αλκοόλης, είναι η προσθήκη αιθυλικής αλκοόλης, γεωργικής προέλευσης (ποτοποιίας) σε αλκοολούχο ποτό. 8.Σε περίπτωση προσθήκης χημικών ουσιών στα αλκοολούχα ποτά, με σκοπό την ειδική επεξεργασία τους, οι ουσίες αυτές απαγορεύεται να εμφανίζονται με οποιονδήποτε τρόπο στην τελική σύνθεση των προϊόντων. 9.Αρωματισμός, είναι η προσθήκη αρωματικών ουσιών κατά την παρασκευή ποτών. Γλύκανση, είναι η προσθήκη μιας από τις επιτρεπόμενες γλυκαντικές ύλες. Ούζο. Άρθρ.5.-1.Ούζο ονομάζεται το αλκοολούχο ποτό με γλυκάνισο, που παράγεται παραδοσιακά μόνο στην Ελλάδα από εκχυλίσματα με αλκοόλη ποτοποιίας, σπόρων γλυκάνισου και μαστίχας ή μαράθου και μαστίχας, η οποία μαστίχα παράγεται από το σχίνο το μαστιχοφόρο που φύεται στη νήσο Χίο (PISTACIA LENTISCUS ή LATIFOLIA), καθώς και άλλων αρωματικών σπόρων, καρπών ή φυτικών μερών, είτε τα εκχυλίσματα αυτά έχουν παραχθεί με απόσταξη σε παραδοσιακούς χάλκινους άμβυκες ασυνεχούς λειτουργίας χωρητικότητας μέχρι 1.000 λίτρων, είτε με διαβροχή (μούλιασμα) και υπό την  Σελ. 258,50 Τεύχος Θ 103 – Σελ. 54 προϋπόθεση ότι το 1/5 τουλάχιστον του αλκοολικού τίτλου του ούζου οφείλεται στα εκχυλίσματα που παραχθήκανε με απόσταξη, όπως ορίζεται στο εδάφιο αυτό. 2.Τα εκχυλίσματα που λαμβάνονται με απόσταξη έχουν αλκοολικό τίτλο όχι μικρότερο των 55% VOL και όχι ανώτερο των 80% VOL. 3.Στο μίγμα των εκχυλισμάτων, επιτρέπεται η προσθήκη: α)Φυσικών βελτιωτικών ουσιών, που παράγονται από απόσταξη σπόρων. β)Γλυκαντικών υλών σε ποσότητα τέτοια, ώστε το ούζο που διατίθεται στην κατανάλωση να έχει στερεό υπόλειμμα όχι μεγαλύτερο από 50 γραμμάρια ανά λίτρο. γ)Νερού μέχρι διαμόρφωσης του αλκοολικού τίτλου κατανάλωσης, ο οποίος δεν επιτρέπεται να είναι κατώτερος των 37% VOL. 4.Επιτρέπεται η αναγραφή στις ετικέττες και τα μέσα συσκευασίας του ούζου, της ένδειξης ΟΡΕΚΤΙΚΟ. Κάθε άλλη ένδειξη, εκτός από τις υποχρεωτικές ενδείξεις, στις οποίες αναφέρεται το άρθρο 12, απαγορεύεται και ειδικότερα ενδείξεις όπως, "από απόσταξη", "διπλή απόσταξη", "επαναπόσταξη" και συναφείς. Στεμφυλόπνευμα - Ποτά από στεμφυλόπνευμα. Άρθρ.6.-1.Στεμφυλόπνευμα. α)Σαν "στεμφυλόπνευμα" νοείται το προϊόν της απόσταξης στεμφύλων ή άλλων πρώτων υλών που έχουν υποστεί αλκοολική ζύμωση προηγούμενα, από τους διήμερους οινοπνευματοποιούς Α' κατηγορίας, σύμφωνα με τις διατάξεις του άρθρου 8 παράγραφος 1 εδάφιο α του Κώδικα των Νόμων "περί φορολογίας του οινοπνεύματος". β)Ο αλκοολικός βαθμός του στεμφυλοπνεύματος που θα διατεθεί για κατανάλωση δεν επιτρέπεται να είναι κατώτερος των 35 ο  του εκατοντάβαθμου αλκοολομέτρου (G.L.) ή 15,6 του αλκοολομέτρου GARTIER (γράδων) στους 15° C. 2.Ποτά από στεμφυλόπνευμα. α)Σαν "ποτά από στεμφυλόπνευμα", νοούνται τα παρασκευαζόμενα από τους διήμερους οινοπνευματοποιούς Α' κατηγορίας, με τη χρησιμοποίηση στεμφυλοπνεύματος και αβλαβών αρωματικών φυτών, σπερμάτων ή φυτικών γενικά προϊόντων. β)Ο αλκοολικός βαθμός των "ποτών από στεμφυλόπνευμα" που θα διατεθούν στην κατανάλωση, δεν επιτρέπεται να είναι κατώτερος των 35° του εκατοντάβαθμου αλκοολομέτρου (G.L) ή 15,6° του αλκοολομέτρου GARTIER (γράδων) στους 15° C. 3.Το στεμφυλόπνευμα ή τα ποτά από στεμφυλόπνευμα, μπορούν να διατεθούν για κατανάλωση μόνο με τις παραδοσιακές ονομασίες, που έχουν καθοριστεί τυπικά, όπως τσίπουρο - τσικουδιά - μουρόρακο κ.λπ. 4.Απαγορεύεται η διάθεση στην κατανάλωση στεμφυλοπνεύματος ή ποτών από στεμφυλόπνευμα με ονομασία που περιέχει τη λέξη ή τη ρίζα της λέξης "ούζο". 5.Το στεμφυλόπνευμα και τα ποτά από στεμφυλόπνευμα επιτρέπεται να διατεθούν στην κατανάλωση χύμα. 6.Απαγορεύεται η εμφιάλωση ή η διάθεση του στεμφυλοπνεύματος με οποιαδήποτε επώνυμη συσκευασία. 7.Το στεμφυλόπνευμα και τα ποτά από στεμφυλόπνευμα πρέπει να έχουν συνολική ποσότητα σε πτητικές ουσίες εκτός από τη μεθυλική και αιθυλική αλκοόλη, ανώτερη από 140 γραμμάρια στο εκατόλιτρο άνυδρου οινοπνεύματος και μέγιστη ποσότητα σε μεθυλική αλκοόλη 800 γραμμάρια στο εκατόλιτρο άνυδρου οινοπνεύματος. 28.Γ.α.101 Κώδικας Φορολογίας Οινοπνεύματος Ουΐσκυ - Τζιν - Βότκα - Ρούμι. Άρθρ.7.-1.Ουΐσκυ. α)Ουΐσκυ (WHISKY ή WHISKEY) είναι το προϊόν που παράγεται από την απόσταξη γλεύκους κριθής, αραβόσιτου ή και άλλων δημητριακών αυτούσιων ή σε μίγματα, που έχει υποστεί προηγούμενα ζαχαροποίηση και αλκοολική ζύμωση. β)Η ζαχαροποίηση του γλεύκους των δημητριακών, που μπορεί να έχουν υποστεί προηγούμενη κάπνιση με καπνό από την καύση κατάλληλων ξύλων, πρέπει να γίνεται με την ενέργεια διαστάσης κριθής (βύνης) ή άλλων δημητριακών και στην οποία μπορεί να προστεθεί ή όχι και άλλη φυσική διάσταση. γ)Η απόσταξη πρέπει να γίνεται κατά τέτοιο τρόπο ώστε το απόσταγμα που θα παραχθεί να έχει γεύση και άρωμα από τα πτητικά συστατικά που περιέχει φυσικά το γλεύκος των δημητριακών, ή που σχηματίστηκαν κατά τη διάρκεια της ζαχαροποίησης του γλεύκους ή την αλκοολική ζύμωση, που ακολούθησε τη ζαχαροποίηση αυτή. δ)Κατά τη διάρκεια της απόσταξης για την παραγωγή ουΐσκυ ο αλκοολικός τίτλος της απόσταξης δεν επιτρέπεται να ξεπεράσει τους 94,8% VOL στους 20° C. ε)Ι.Το ουΐσκυ πριν από τη διάθεσή του στη κατανάλωση πρέπει να έχει υποστεί παλαίωση μέσα σε ξύλινα κατάλληλα βαρέλια ή κάδους, για τουλάχιστον τρία (3) χρόνια. II.Για την παλαίωση του ουΐσκυ μπορεί να χρησιμοποιηθούν βαρέλια στα οποία είχαν προηγούμενα αποθηκευτεί οίνοι, ή βαρέλια που το εσωτερικό τους έχει καεί ελαφρά. στ)Στο ουΐσκυ επιτρέπεται : 1)Η χρήση βελτιωτικών 2)Η χρησιμοποίηση ζαχαροχρώματος (καραμέλας) 3)Η προσθήκη 1 όγκου οίνου για κάθε 100 όγκους ουΐσκυ. 4.Η προσθήκη νερού μέχρι να επιτευχθεί ο βαθμός της κατανάλωσης. ζ)Ο αλκοολικός τίτλος του ουΐσκυ, προκειμένου να διατεθεί στην κατανάλωση δεν επιτρέπεται να είναι κατώτερος των 40% VOL, στους 20° C. η)Με την ονομασία "ΜΙΓΜΑ ΟΥΙΣΚΙ" (BLENDED WHISKY), νοείται το προϊόν που παρασκευάστηκε με την ανάμιξη διαφόρων αποσταγμάτων με βάση τα δημητριακά, χωρίς την προσθήκη αλκοόλης. θ)Σαν "Σκωτζέζικο ουίσκυ (SCOTCH WHISKEY) ή Ιρλανδικό ουίσκυ (IRISH WHISKY), νοείται το προϊόν που παρασκευάζεται αποκλειστικά με απόσταξη και εμφιαλώνεται στη Σκωτία ή την Ιρλανδία. 2.Τζιν α)Τζιν (GIN) είναι το αλκοολούχο ποτό, που παρασκευάζεται με την προσθήκη σε αλκοόλη ποτοποιίας, είτε αιθερίων ελαίων, είτε αλκοολικού αποστάγματος, είτε εκχυλίσματος καρπών κέδρου. β)Στην παρασκευή του τζιν, μπορούν να χρησιμοποιηθούν κι άλλα φυτικά αιθέρια έλαια ή αρωματικές ύλες φυτικής προέλευσης με την απαραίτητη προϋπόθεση ότι στο τελικό προϊόν η γεύση του κέδρου θα είναι η επικρατέστερη. γ)Με την ονομασία "Ξηρό τζιν" (DRY GIN) μπορεί να διατεθεί στην κατανάλωση τζιν, που έχει παρασκευασθεί χωρίς την προσθήκη ζάχαρης ή με την προσθήκη ζάχαρης σε ποσότητα, κατ' ανώτατο όριο, 10 γραμμαρίων για κάθε λίτρο ποτού. δ)Ο αλκοολικός τίτλος του τζιν, προκειμένου να διατεθεί στην κατανάλωση, δεν επιτρέπεται να είναι κατώτερος των 38% VOL, στους 20° C. 3.Βότκα. α)Βότκα (VODKA) είναι το αλκοολούχο ποτό που παρασκευάζεται από αλκοόλη ποτοποιΐας η οποία έχει υποστεί προηγούμενα διήθηση από ενεργό άνθρακα, για την εκλεκτική απομάκρυνση των οργανοληπτικών χαρακτήρων, που οφείλονται στις πρώτες ύλες από τις οποίες παράγεται. β)Στην αλκοόλη αυτή επιτρέπεται η προσθήκη διαφόρων αρωματικών αβλαβών ουσιών, ώστε, το τελικό προϊόν που θα διατεθεί στην κατανάλωση, να αποκτήσει τους ειδικούς οργανοληπτικούς χαρακτήρες των ουσιών που προστέθηκαν. γ)Ο αλκοολικός τίτλος της βότκας προκειμένου να διατεθεί στην κατανάλωση, δεν επιτρέπεται να είναι κατώτερος των 38 % VOL, στους 20° C. 4.Ρούμι : α)Ρούμι (RHUM) είναι το προϊόν που παράγεται από την αλκοολική ζύμωση και στη συνέχεια απόσταξη χυμού ή σιροπίου ή μέλασσας ζαχαροκαλάμου, τα οποία δεν στερούνται των αρωματικών χαρακτήρων στους οποίους το ρούμι οφείλει τον ιδιαίτερο χαρακτήρα του. β)Επιτρέπεται η ανάμιξη "ρούμι" υψηλού αλκοολικού βαθμού (συμπυκνωμένου) με αλκοόλη ποτοποιΐας από μέλασσα σε ποσοστό τέτοιο που το τελικό προϊόν να μην χάνει τους ιδιαίτερους οργανοληπτικούς χαρακτήρες του ποτού "Ρούμι", το δε σύνολο των πτητικών ουσιών (συναπόστακτα), εκτός της μεθυλικής αλκοόλης, να είναι ανώτερο των 70 γραμμαρίων, για κάθε εκατόλιτρο άνυδρης αιθυλικής αλκοόλης. γ)Ο αλκοολικός τίτλος του ποτού "Ρούμι" προκειμένου να διατεθεί στην κατανάλωση δεν επιτρέπεται να είναι κατώτερος των 40% VOL, στους 20° C. 5.Προκειμένου τα ποτά αυτά (ουΐσκυ - τζιν - Βότκα ρούμι) να παρασκευαστούν και στην Ελλάδα, θα πρέπει οι ποτοποιοί που πρόκειται να τα παρασκευάσουν, να καταθέσουν στη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους, την ακριβή σύνθεση τους, καθώς και υποδείγματα των ετικεττών συσκευασίας τους, για τη λήψη εγκριτικής απόφασης για την παρασκευή και τη διάθεση τους καθώς και έγκριση των ετικεττών από τη Διεύθυνση αυτή. Η κυκλοφορία τους επιτρέπεται να γίνεται σε φιάλες χωρητικότητας μέχρι 3 λίτρα. Ηδύποτα - Λικέρ. Άρθρ.8.-1.Ηδύποτα ή Λικέρ χαρακτηρίζονται τα αλκοολούχα, ποτά, που λόγω προσθήκης γλυκαντικών υλών παρουσιάζουν γλυκιά γεύση και έχουν ευχάριστη αρωματική οσμή. Σ' αυτά υπάγονται και τα ηδύποτα που φέρονται στην κατανάλωση με τις ονομασίες "ΜΑΡΑΣΚΙΝΟ", "ΤΡΙΠΛΑΣΕΚ", "ΤΣΕΡΡΥ–ΜΠΡΑΝΤΥ", "ΜΑΣΤΙΧΑ". 2.Τα ηδύποτα ή λικέρ κατατάσσονται σε κατηγορίες ως εξής: α)Τα απλά ηδύποτα ή λικέρ, που η περιεκτικότητά τους σε ζάχαρα που εκφράζονται σε ζαχαρόζη δεν επιτρέπεται να είναι κατώτερη των 100 γραμμαρίων για κάθε λίτρο ποτού. β)Τις "κρέμες ηδύποτων ή λικέρ" που η περιεκτικότητά τους σε ζάχαρα που εκφράζονται σε ζαχαρόζη δεν επιτρέπεται να είναι κατώτερη των 400 γραμμαρίων για κάθε λίτρο ποτού. (Μετά τη σελ. 258,50) Σελ. 258,501 Τεύχος Θ 103 – Σελ. 55 Κώδικας Φορολογίας Οινοπνεύματος 28.Γ.α.101 3.α)Για την παρασκευή των ηδύποτων ή λικέρ επιτρέπεται να χρησιμοποιηθούν όλες οι πρώτες ύλες που αναφέρονται στο άρθρο 3 της παρούσας, απόφασης και χυμοί φρούτων, με εξαίρεση το στεμφυλόπνευμα και με την προϋπόθεση τήρησης των διατάξεων που προβλέπει το άρθρο αυτό, για κάθε μια από αυτές. β)Ειδικότερα επιτρέπεται η μερική αντικατάσταση της αλκοόλης ποτοποιΐας, στην παρασκευή των ηδύποτων - λικέρ, με απόσταγμα οίνου ή σταφίδας χωρίς παλαίωση. Στην περίπτωση χρησιμοποίησης αποστάγματος οίνου ή σταφίδας χωρίς παλαίωση, για την διάθεση των ηδύποτων ή λικέρ στην εγχώρια κατανάλωση, θα καταβάλλονται, γι' αυτά οι φόροι, δικαιώματα και λοιπές επιβαρύνσεις, που αντιστοιχούν στην καθαρή αλκοόλη. 4.Ο αλκοολικός βαθμός των ηδύποτων - λικέρ προκειμένου να διατεθούν στην κατανάλωση, δεν επιτρέπεται να είναι κατώτερος των 20 του εκατοντάβαθμου αλκοολομέτρου (G.L.) στους 15  C (Κ.Ν.Φ.Ο. άρθρο 10). 5.Σαν ηδύποτα λικέρ Ελληνικής ονομασίας προέλευσης θεωρούνται και αναγνωρίζονται : α)Το "κίτρο Νάξου" που παρασκευάζεται με τη χρησιμοποίηση των εσπεριδοειδών κίτρων. β)Το "κουμ-κουάτ Κέρκυρας" που παρασκευάζεται με τη χρησιμοποίηση της ποικιλίας εσπεριδοειδών "κουμκουάτ". γ)Η "Μαστίχα Χίου" που παρασκευάζεται με τη χρησιμοποίηση της ρητίνης ή του αιθέριου ελαίου από την απόσταξη της ρητίνης του σχίνου του μαστιχοφόρου που φύεται στη Χίο (PISTACIA LENTISCUS ή LATIFOLIA). Λοιπά και ειδικά αλκοολούχα ποτά. Άρθρ.9.-1.Λοιπά αλκοολούχα ποτά. α)Σαν "λοιπά αλκοολούχα ποτά" χαρακτηρίζονται και νοούνται τα κάθε είδους - αλκοολούχα ποτά, τα οποία από την ιδιόμορφη σύνθεσή τους ή τον τρόπο της παρασκευής τους, δεν μπορούν να καταταχτούν σε μία από τις διάφορες κατηγορίες αλκοολούχων ποτών, που προβλέπουν οι διατάξεις της παρούσας απόφασης. β)Για την παρασκευή των "λοιπών αλκοολούχων ποτών" επιτρέπεται να χρησιμοποιηθούν όλες οι πρώτες ύλες που αναφέρονται στο άρθρο 3 της παρούσας απόφασης, με εξαίρεση το στεμφυλόπνευμα, και με την προϋπόθεση τήρησης των διατάξεων που προβλέπει το άρθρο αυτό για την κάθε μία από αυτές. γ)Ο αλκοολικός βαθμός των "λοιπών αλκοολούχων ποτών, προκειμένου να διατεθούν στην κατανάλωση, δεν επιτρέπεται να είναι κατώτερος των 30° του εκατοντάβαθμου αλκοολομέτρου (G.L.) στους 15° C. (Κ.Ν.Φ.Ο. άρθρο 10). 2.Ειδικά αλκοολούχα ποτά. α)Σαν "ειδικά αλκοολούχα ποτά", χαρακτηρίζονται και νοούνται τα αλκοολούχα ποτά που λόγω της ιδιόμορφης σύνθεσής τους, του τρόπου παρασκευής τους και των προσθέτων υλών που περιέχουν, δεν μπορούν να καταταγούν σε κάποια από τις κατηγορίες των ποτών που προβλέπουν οι διατάξεις του Κώδικα των Νόμων "περί φορολογίας του οινοπνεύματος", όπως τροποποιήθηκαν και αντικαταστάθηκαν με τις διατάξεις της παραγράφου 1 του άρθρου 2 του Ν.Δ. 2401/1953. Σελ. 258,502 Τεύχος Θ103 – Σελ. 56 β)Για την παρασκευή των "ειδικών αλκοολούχων ποτών" επιτρέπεται να χρησιμοποιηθούν όλες οι πρώτες ύλες που αναφέρονται στο άρθρο 3 της παρούσας απόφασης, με εξαίρεση το στρεμφυλόπνευμα και με την προϋπόθεση τήρησης των διατάξεων που προβλέπει το άρθρο αυτό, για την κάθε μία από αυτές. γ)Ο αλκοολικός βαθμός των "ειδικών αλκοολούχων ποτών", λόγω των πρόσθετων ειδικών υλών που περιέχουν (γάλα - αυγά - κακάο - χυμοί φρούτων κλπ.), μπορεί να είναι χαμηλός, σε καμία όμως περίπτωση κατώτερος των 15° του εκατοντάβαθμου αλκοολομέτρου (G.L.) στους 15 C. «3.H διάθεση των «λοιπών αλκοολούχων ποτών» στην κατανάλωση, θα ενεργείται αποκλειστικά σε φιάλες χωρητικότητας μέχρι 3 λίτρων, ενώ των «ειδικών αλκοολούχων ποτών», σε φιάλες χωρητικότητας μέχρι 1 λίτρου». Η παρ. 3 αντικαταστάθηκε ως άνω από το εδάφ. α' της παρ. 1 της 10670/2575/30 Ιουλ. - 3 Σεπτ. 1987 (ΦΕΚ Β' 476) απόφ. Υπ. Οικονομικών. 4.α)Για την παρασκευή και διάθεση στην κατανάλωση των «λοιπών αλκοολούχων ποτών» οι ποτοποιοί οφείλουν να καταθέσουν στη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους, την πλήρη σύνθεση των ποτών, καθώς και υποδείγματα των ετικεττών συσκευασίας για τη λήψη της άδειας κυκλοφορίας, χωρίς την οποία απαγορεύεται η παρασκευή και διάθεση των ποτών αυτών. β)Η κατά το προηγούμενο εδάφιο, άδεια κυκλοφορίας εκδίδεται : 1.Από εμάς, εφόσον χρειάζεται η γνωμοδότηση Ανωτάτου Χημικού Συμβουλίου, η προβλεπόμενη από τις διατάξεις της παραγράφου 12 του άρθρου 3 της παρούσας απόφασης. 2.Από τη Διεύθυνση Παραγωγής και Διακίνησης Οινοπνεύματος του Γενικού Χημείου του Κράτους, εφόσον δε χρειάζεται η γνωμοδότηση του Ανωτάτου Χημικού Συμβουλίου, σύμφωνα με τις διατάξεις της παραγράφου 13 του άρθρου 3 της παρούσας απόφασης. 3.Στις παραπάνω περιπτώσεις απαιτείται έγκριση των ετικεττών από τη Διεύθυνση Παραγωγής και Διακίνησης Οινοπνεύματος του Γ.Χ.Κ. 5.Τα "λοιπά αλκοολούχα ποτά" και τα "ειδικά αλκοολούχα ποτά", πρέπει να έχουν τις οργανοληπτικές ιδιότητες της σύνθεσης για την οποία πήραν την, κατά την παράγραφο 4, άδεια κυκλοφορίας, απαγορεύεται δε κάθε προσθήκη ή επεξεργασία που μπορεί να οδηγήσει το καταναλωτικό κοινό σε παραπλάνηση ότι πρόκειται για ποτό άλλης κατηγορίας, που κατονομάζεται και περιγράφεται, από τις διατάξεις της παρούσας απόφασης. "6.Ειδικά για τα αλκοολούχα ποτά που κυκλοφορούν με την ονομασία BRANDY ή τύπου BRANDY, ισχύουν οι διατάξεις του Κώδικα των νόμων "Περί φορολογίας Οινοπνεύματος", όπως αυτές έχουν τροποποιηθεί, συμπληρωθεί και ισχύουν σήμερα". Η παρ. 6 προστέθηκε από το εδάφ. β της παρ. 1 της 10670/2575/30 Ιουλ. - 3 Σεπτ. 1987 (ΦΕΚ Β' 476) απόφ. Υπ. Οικονομικών. 28.Γ.α.101 Κώδικας Φορολογίας Οινοπνεύματος Ειδικοί όροι διάθεσης αλκοολούχων ποτών.